Ιάλυσος: Κορίτσια από κίτρινο και κόκκινο χρυσάφι | Η ΡΟΔΙΑΚΗ\nΙάλυσος: Κορίτσια από κίτρινο και κόκκινο χρυσάφι\nΗ ομάδα γυναικών του συλλόγου κατέκτησε στη Σύμη τον τίτλο που έλειπε από το παλμαρέ του συλλόγου\nΗμερομηνία 24/04/18 17:15\nΗ ιστορία του φετινού Ιάλυσου είναι ιδιαίτερη και κάνει την επιτυχία της κατάκτησης του πρωταθλήματος ακόμη μεγαλύτερη.\nΜετά την αποχώρηση του επί χρόνια προπονητή και υπεύθυνου του τμήματος, Γιώργου Χατζηκαλημέρη, η ομάδα γυναικών ήταν υπό συζήτηση για το πώς θα παρουσιαστεί στο τοπικό, αν θα απαρτίζεται μόνο από τις νεαρές αθλήτριες του συλλόγου, ποιοι θα είναι οι αγωνιστικοί στόχοι…\nΣτην αρχή ανέλαβε ο Παναγιώτης Παπακώστας, στη συνέχεια πήρε τα ηνία ο Αντώνης Μαρκάκης, ήρθε η πρώτη (και μοναδική) ήττα από τον Κολοσσό και μάλιστα εντός έδρας και το «θρίλερ» στην τέντα την τελευταία αγωνιστική όπου χτύπησε η Σεβαστή Σουλούνη.\nΉρθε η ώρα του φάιναλ φορ στη Σύμη, με την Δανελλάκη να μένει στα «πιτς», λόγω τραυματισμού, όπως και αρκετές ακόμη παίκτριες που είχαν διάβασμα ή φροντιστήρια. Και όμως, ο Ιάλυσος στο F4 κατάφερε να κάνει τις καλύτερες εμφανίσεις του φέτος και φάνηκε πως ήθελε τον τίτλο περισσότερο από τους αντιπάλους του. Ίσως γιατί ήταν ο μόνος τίτλος που έλειπε από το παλμαρέ, από τη συλλογή των μπάνερ που έχουν τοποθετηθεί στην οροφή του κλειστού γυμναστηρίου…\nΤρεις συνεχόμενοι τελικοί, δύο χρονιές από τον Πήγασο και πέρσι από τον Ανταγόρα, και πέντε συνολικά μέσα στη δεκαετία που διανύουμε, ήταν πολλοί για τις «ερυθροκίτρινες» που ύψωσαν ανάστημα και είπαν μεταξύ τους πως φέτος ήταν δικός τους. Έτσι απλά και όμορφα…\nΣτον ημιτελικό με την ΕΑΚΑ τους πήρε ένα ημίχρονο για να θυμηθούν τι είχαν υποσχεθεί, στον εαυτό τους κυρίως. Όταν βρήκαν ρυθμό και η ομάδα άρχισε να ρολάρει, τα πράγματα απλουστεύτηκαν. Ο τελικός απέναντι στον Ιπποκράτη ήταν ακόμη πιο άνετος. Μίλησε η εμπειρία.\nΤις πίεσαν, τις έσπρωξαν, τις ζόρισαν, τους είπαν και μερικά «γαλλικά» (για τα οποία διαμαρτυρήθηκε κάποια στιγμή ο Μαρκάκης) αλλά οι «ερυθροκίτρινες» δεν καταλάβαιναν τίποτα. Η αυτοσυγκέντρωσή τους δεν έσπασε σε κανένα χρονικό σημείο του τελικού, ακόμη και όταν η κούραση άρχισε να τις φθείρει.\nΥπάρχουν, όμως, στιγμές που το κίνητρο και η επιθυμία «καταπίνουν» τη σωματική κόπωση. Η MVP του φάιναλ φορ, Μαρία Λαού, ήταν ο ιθύνων νους του Ιάλυσου και έτρεξε γρηγορότερα και από έφηβη, κρατώντας ταυτόχρονα ενέργεια για να παίξει άμυνα, κλέβοντας μπάλες με κάθε ευκαιρία.\nΗ Ανθούλα Αγγελή «σκέπασε» τα καλάθια στον τελικό. Αν υπήρχε στατιστική, θα κάναμε εύκολα λόγο για double – double. Ή ακόμη και για triple double αν μετράνε στη στατιστική και οι μελανιές… Η Σεβαστή Σουλούνη ήταν η «ήρεμη δύναμη» του Ιάλυσου στον τελικό, όπως ήταν και σε όλο το πρωτάθλημα. Ακόμη και στους πανηγυρισμούς, προτίμησε να κρατήσει χαμηλούς τόνους.\nΚαι ήταν και η Ελένη Κυπραίου, με το εγκεφαλικό της παιχνίδι, με την αξία του «πολυεργαλείου» και την αφανή δουλειά που δεν αποτυπώνεται στους αριθμούς.\nΚαι πίσω από τις τέσσερις μεγάλες, έρχονταν οι πιτσιρίκες, με θάρρος (ή θράσος, όπως το βλέπει ο καθένας) να δώσουν βοήθειες, να καλύψουν τα κενά, να προσθέσουν το δικό τους λιθαράκι στην επιτυχία. Έλαμψαν σε καθοριστικά σημεία τόσο του ημιτελικού όσο και του τελικού κι έδωσαν το δικαίωμα σε όλους εμάς που τις είδαμε από κοντά να έχουμε από εκείνες προσδοκίες για το μέλλον.\nΔίπλα τους η διοίκηση\nΤην αποστολή του Ιάλυσου συνόδευσε στη Σύμη ο υπεύθυνος του γυναικείου τμήματος, Πανταζής Χούλης, ωστόσο στον τελικό είχαν τη στήριξη και του Χρήστου Καλενδέρη, και του Μιχάλη Παπαγούρα και του Στέργου Στεργάκη, οι οποίοι έκαναν το ταξίδι αυθημερόν για να δουν από κοντά την προσπάθεια των κοριτσιών.\nΥποδοχή με σαμπάνιες\nΣτο λιμάνι οι πρωταθλήτριες Δωδεκανήσου έγιναν δεκτές από φίλους και συγγενείς υπό βροχή σαμπάνιας!\nΤα τηλέφωνα «έσπασαν» μετά τον τελικό και ο καταιγισμός των συγχαρητηρίων συνεχίστηκε από τα μέσα κοινωνικής δικτύωσης.\nΧθες ήρθε και το πρώτο επίσημο συγχαρητήριο από σύλλογο που δεν ήταν άλλος από την Ακαδημία Καλύμνου η οποία εκτός από συγχαρητήρια ευχήθηκε και καλή επιτυχία στα μπαράζ ανόδου τον προσεχή Ιούνιο (20-24/6) στην Αθήνα.


Hellenic Metal: Gladiators\nVocals: Dimitris Komselis\nGuitars: Michael Bizimis\nBass: Fotis Sotiropoulos\nDrums: Pavlos Tsalikis\nΘεωρώ ότι η περίπτωση των Αθηναίων Gladiators είναι εξαιρετικά περιγραφική για το τι συνέβαινε στην ελληνική σκηνή κάποτε. Ας πάρουμε όμως τα πράγματα με τη σειρά: πρέπει να δημιουργήθηκαν κάπου στο 1987 με 88 και υπήρξαν βραχύβιοι. Γιατί; Μα για τους "κλασικούς" λόγους που υπήρχαν τότε και συνήθως περιορίζονταν στο δίπτυχο θητεία-σπουδές. Παρόλο που δεν μας έδωσαν πολλά δείγματα του ταλέντου τους, νομίζω ότι δικαίως είχαν λάβει από τότε την ταμπέλα του καλού συγκροτήματος, αφού όταν έχεις καταφέρει να έχεις μόλις 3 τραγούδια και να είναι και τα 3 μπόμπες αυτό αν μη τι άλλο δείχνει κάτι. Η παρουσία τους περιορίστηκε δυστυχώς σε μόλις ένα demo συν ένα τραγούδι στην συλλογή Greece Attacks και μετά πάπαλα. Ή μάλλον σχεδόν παπαλα, διότι κάτι χρόνια μετά ουσιαστικά επανήλθαν με το όνομα Fortress Under Siege, αλλά θα τους αφήσουμε αυτούς για τη δική τους ώρα. Μουσικά οι Gladiators κινούνταν στο μελωδικό heavy. Επίσης, αξιοπρόσεχτο το γεγονός ότι παρά την εποχή που κυκλοφόρησε το demo τους ο ήχος ήταν μάλλον πάρα πολύ καλός.\nDead Man's Walk (demo) (1990)\nΤολμώ να πω ότι ιδίως το ομώνυμο κομμάτι του demo είναι γενικότερα από τα αγαπημένα μου τραγούδια που έχει βγάλει συγκρότημα της χώρας μας. Ακόμη και σήμερα είναι ένα τραγούδι που θα βάλω μέσα σε συλλογές. Από τότε μου είχε κάνει μεγάλη εντύπωση το στυλ των τραγουδιών τους, αφού τα παιδιά έδειχναν να το κατέχουν το αντικείμενο τόσο συνθετικά, όσο και εκτελεστικά. Δυστυχώς όμως έπεσαν κι αυτοί θύματα των τότε συνθηκών και δεν μπόρεσαν να προχωρήσουν όπως (εκτιμώ ότι) θα τους άξιζε. Κρίμα, διότι το demo τους είναι πραγματικό διαμάντι.\nGladiators- Dead Man's Walk\nΑναρτήθηκε από Hades στις 6:52 π.μ.\nΤους έχω ακούσει από τη Greece Attacks. Έχεις να ανεβάσεις το Dead man's walk;\n26 Φεβρουαρίου 2009 - 4:02 π.μ.\nΤο Dead Man's Walk έχω ανεβάσει... Αχ, σε έπιασα απρόσεκτο.. :):):)\n28 Φεβρουαρίου 2009 - 3:30 π.μ.\nΤώρα παίζει. Πριν λίγες μέρες δεν το έβλεπα στο esnips.\n28 Φεβρουαρίου 2009 - 3:48 π.μ.\nΠολύ καλό κομμάτι :)\nΥγ. Φαίνεται η κασσέτα ότι είναι παλαιά και χιλιοπαιγμένη. Σε κάποια στιγμή στη μέση χαλάει ο ήχος.\n"παλαιά και χιλιοπαιγμένη": οι εκφράσεις που μου αρέσουν... :):):)\nΗ κασσέτα είναι από το 1991 και δεν είναι απλώς χιλιοπαιγμένη, είναι και σχεδόν φαγωμένη στο σημείο που αναφέρεις... Το συγκεκριμένο τραγούδι μου αρέσει το ίδιο πολύ από την πρώτη μέρα που το άκουσα. Ευτυχώς που ήταν καλή η συγκεκριμένη κασσέτα, διότι αν σου βάλω τραγούδια από άλλα demo, Πάνο, δεν ακούγονται καθόλου μιλάμε...\nΥΓ. Σημειωτέον ότι το widget του Dead Man's Walk δεν το πείραξα καθόλου. Θα μας τρελάνει αυτό το esnips τελικά...\n28 Φεβρουαρίου 2009 - 4:52 π.μ.\nΈχω και εγώ το demo σε αυθεντική μορφή (το είχα αγοράσει το 1990 αν θυμάμαι καλά μετά από τα εκθειαστικά σχόλια του Βενέρη στο Metal Ηammer). Έχεις απόλυτο δίκιο στην κριτική σου αλλά έπσχαν σε ένα πολύ βασικό σημείο (όπως και τα περισσότερα Ελληνικά συγκροτήματα της εποχης) : στην απαράδεκτη προφορά.\n11 Μαρτίου 2009 - 7:02 π.μ.\nΈχεις δίκιο για την προφορά των ελληνικών συγκροτημάτων, που επί... αμέτρητα χρόνια ήταν η αχίλλειος πτέρνα μας. Αλλά σε σχέση με την προφορά πχ του Nigel Foxxe η προφορά των Gladiators επρόκειτο για όαση! :):)\n14 Μαρτίου 2009 - 2:37 π.μ.\nΤο line up δεν είναι αυτό του demo αλλά το πρώτο line up του ομωνυμου "Gladiators" από το Greece Attacks.\nΤο demo δεν είχε ηχογραφηθεί για να κυκλοφορήσει!!! Ευτυχώς όμως κυκλοφόρησε...\nΟι FUS είναι οι GLADIATORS ή αν θέλετε η φυσική τους εξέλιξη... Όμως αυτό είναι μια άλλη ιστόρια ;) Γράψε και για τους FUS και τότε θα σας πω και για κάτι φήμες που ακούω!\nΥΓ. Η κασέτα αντέχει ακόμα γιατί δεν ήταν TDK!\n22 Σεπτεμβρίου 2009 - 2:34 μ.μ.\nΚάτι κινείται... :)\n28 Ιουλίου 2010 - 6:51 π.μ.


Δήλωση Απορρήτου - Casa Lanoi - Συρράκο - Ελλάδα\nΗ παρούσα δήλωση απορρήτου ισχύει για το casa-lanoi-gr.book.direct το οποίο ανήκει στο και λειτουργεί από το by Casa Lanoi . Η δήλωση αυτή περιγράφει τον τρόπο με τον οποίο συλλέγουμε και χρησιμοποιούμε τα προσωπικά δεδομένα που δίνετε στον ιστοχώρο μας: [ΟΝΟΜΑ ΙΣΤΟΧΩΡΟΥ]. Περιγράφει επίσης τις επιλογές που έχετε αναφορικά με τον τρόπο επεξεργασίας των προσωπικών σας δεδομένων από εμάς και τον τρόπο με τον οποίο μπορείτε να δείτε και να επεξεργαστείτε τα εν λόγω δεδομένα. Κατά καιρούς ενδέχεται να τροποποιούμε την παρούσα δήλωση απορρήτου, οπότε παρακαλείστε να επισκέπτεστε αυτή τη σελίδα τακτικά, προκειμένου να ενημερώνεστε για τυχόν αλλαγές.\nΝαι, χρησιμοποιούμε τις υπηρεσίες παρόχων που είναι τρίτα μέρη, όπως για παράδειγμα από την Booking.com, για αναλυτικούς σκοπούς. Αυτές οι αναλυτικές τεχνολογίες ανίχνευσης περιλαμβάνουν cookies, ιστοφάρους (beacons), ετικέτες (tags) και σενάρια (scripts). Η Booking.com μπορεί επίσης να τοποθετήσει cookies για τους δικούς της σκοπούς όπως περιγράφονται αναλυτικά στο http://www.booking.com/content/privacy.html. Τα δεδομένα που συλλέγονται χρησιμοποιούνται στο Casa Lanoi για σκοπούς μάρκετινγκ, διαχείριση σχέσης πελατών και συστήματα επιχειρησιακής νοημοσύνης. Αυτές οι τεχνολογίες χρησιμοποιούνται στην ανάλυση τάσεων, διαχείριση του ιστοχώρου, ανίχνευση κινήσεων των χρηστών μέσα στον ιστοχώρο και για τη συλλογή δημογραφικών πληροφοριών για το σύνολο των χρηστών μας. Μπορεί να λάβουμε αναφορές σχετικά με τη χρήση αυτών των τεχνολογιών από αυτές τις εταιρείες μεμονωμένα ή συνολικά. Οι πάροχοι με τους οποίους συνεργαζόμαστε δεσμεύονται να ενεργούν υπεύθυνα και σύμφωνα με τις ορθές πρακτικές και πρότυπα διαχείρισης δεδομένων.\nΈχετε δικαίωμα να ελέγχετε τις προσωπικές πληροφορίες σας που διατηρούμε. Μπορείτε να ζητήσετε μια επισκόπηση των προσωπικών σας στοιχείων στέλνοντας ένα email στο m-tefa22@hotmail.com. Σας παρακαλούμε να γράψετε στον τίτλο του email σας «Αίτημα προσωπικών στοιχείων».\nΚαλό είναι τα προσωπικά σας στοιχεία να είναι ακριβή και ενημερωμένα. Αν τα στοιχεία που έχουμε για εσάς είναι εσφαλμένα, μη επικαιροποιημένα ή μη σχετικά πλέον για τους σκοπούς για τους οποίους συλλέχθηκαν, θα τα ενημερώσουμε ή διαγράψουμε μετά από σχετικό αίτημά σας. Σας παρακαλούμε να επικοινωνήσετε με το m-tefa22@hotmail.com. Θα απαντήσουμε στο αίτημά σας εντός 30 ημερών, ωστόσο, ενδέχεται να χρειαστούμε να διατηρήσουμε ορισμένες πληροφορίες για νομικούς ή διοικητικούς σκοπούς, όπως για παράδειγμα για λόγους τήρησης αρχείου ή για τον εντοπισμό δραστηριοτήτων που σχετίζονται με απάτη.\nΤο Casa Lanoi ελέγχει την επεξεργασία των προσωπικών σας δεδομένων που συλλέγονται από τον ιστοχώρο και μέσω των cookies. Το Casa Lanoi στο Συρράκο Ιωαννίνων. Αν έχετε οποιεσδήποτε προτάσεις, αιτήματα ή σχόλια σχετικά με το απόρρητο, τα προσωπικά δεδομένα, τα cookies και τον τρόπο με τον οποίο χειριζόμαστε τα προσωπικά σας στοιχεία μπορείτε να στείλετε email στο m-tefa22@hotmail.com.\nΣυρράκο ΙωαννίνωνΣυρράκο, Ήπειρος


Επιστολή της Προέδρου του Αρείου Πάγου Β. Θάνου στον Πρόεδρο της Δημοκρατίας - Newsbomb - Ειδησεις - News\nΕΛΛΑΔΑ 01/07/2015 19:21\nΕπιστολή της Προέδρου του Αρείου Πάγου Β. Θάνου στον Πρόεδρο της Δημοκρατίας\nΕπιστολή στον πρόεδρο της Νέας Δημοκρατίας Αντώνη Σαμαρά σχετικά με τις καταγγελίες στις οποίες προέβη σε βάρος της ο πρώην υπουργός Δικαιοσύνης Χαράλαμπος Αθανασίου, απέστειλε η νέα πρόεδρος του Αρείου Πάγου Βασιλική Θάνου.\n«Προς τον Πρόεδρο της Νέας Δημοκρατίας\nκ. Αντώνιο Σαμαρά.\nΗ Δικαιοσύνη αποτελεί Συνταγματικά κατοχυρωμένο θεσμό, η λειτουργία του οποίου διασφαλίζει τόσο την κοινωνική ειρήνη, όσο και την ομαλή λειτουργία του δημοκρατικού πολιτεύματος. Απέδειξα, στη μακρά (επί σαράντα έτη) θητεία μου στο Δικαστικό Σώμα ότι τιμώ και σέβομαι την δικαστική μου ιδιότητα. Προτίθεμαι και από τη νέα θέση μου, να διαφυλάξω την ανεξαρτησία και το κύρος της Δικαιοσύνης, αντικρούοντας σθεναρά κάθε προσπάθεια αμφισβήτησης της αξιοπιστίας της, πολλώ μάλλον όταν οι προσπάθειες αυτές ορμώνται από προσωπική εμπάθεια και βασίζονται σε ανακριβή στοιχεία.\nΟι Δικαστικοί Λειτουργοί διαθέτουν υψηλό φρόνημα, έχουν πλήρη συναίσθηση του βάρους και της σπουδαιότητας των καθηκόντων τους και ασφαλώς δεν έχουν την ανάγκη της προστασίας άλλων παραγόντων.\nΠρόεδρος του Αρείου Πάγου»\nΔημοψήφισμα 2015: Την Παρασκευή κρίνεται η τύχη του δημοψηφίσματος από το ΣτΕ\nΔημοψήφισμα 2015: Το ΣτΕ καλείται να κρίνει τη νομιμότητα του δημοψηφίσματος\nΔημοψήφισμα 2015 – Όσα πρέπει να γνωρίζουν οι δικαστικοί αντιπρόσωποι


Όταν πέθανε ο θείος μου, οι συγγενείς διαμαρτυρήθηκαν σιωπηρά για τις πολλές δωρεές που άφησε με τη διαθήκη του σε σωματεία φιλανθρωπικά και σε ένα σύλλογο όπου είχε διατελέσει Πρόεδρος και Γραμματέας για πολλά χρόνια. Λίγα πράγματα έμεναν τους κληρονόμους του. Εμένα μου επέτρεψαν απλά την πρόσβαση στη βιβλιοθήκη του για να πάρω όποιο βιβλίο θα θεωρούσα χρήσιμο. Ήταν γεμάτη η παλιά, βαριά δρύινη βιβλιοθήκη με συγγράμματα επιστημονικά και εγκυκλοπαίδειες, με λεξικά, ιστορικά περιοδικά κι αραχνιασμένες σειρές απάντων αρχαίων και νέων συγγραφέων. Εγώ έψαχνα για μια Παλαιά Διαθήκη που είχε κάπου φυλαγμένη. Ήταν κι αυτή κληρονομιά από τους προ παππούδες μας, και μου την είχε δείξει κάποτε για να την ξεφυλλίσω.\nΣε ύψος κάτω από τη μέση μου, υπήρχε μια σειρά από ντουλάπια. Αποτελούσαν τη βάση της βαριάς βιβλιοθήκης που ήταν σχεδόν χτισμένη στον τοίχο. Είχα βρει κάποια κλειδιά που φαίνονταν να ταιριάζουν με τις κλειδαριές στα πορτάκια. Τα δοκίμασα όλα και κατάφερα να τα ανοίξω, Μόνο ένα ακριανό ντουλάπι που έμοιαζε να έχει πολλά χρόνια, μερικές δεκαετίες, να το αγγίξει άνθρωπος, δεν άνοιγε με κανένα κλειδάκι. Αναγκάστηκα να το διαρρήξω καθώς με έτρωγε η περιέργεια να δω τι υπήρχε εκεί μέσα. Το άνοιξα και βρήκα παλαιά βιβλία γεμάτα σκόνες, αράχνες αλλά και περιττώματα από ποντίκια. Εκεί ήταν κι η Παλαιά Διαθήκη που έψαχνα.\nΔεν άντεξα τη μυρωδιά και πήγα αμέσως να πλυθώ. Όσα βιβλία και περιοδικά είχα βγάλει τα είχα παρατήσει στο πάτωμα και γύρισα να τα μαζέψω. Τα τακτοποιούσα όταν άκουσα ένα θόρυβο που έδειχνε πως το ντουλάπι στο βάθος του ήταν κούφιο. Έλεγξα από περιέργεια και είδα πως το πίσω μέρος του ντουλαπιού ήταν στην ουσία πόρτα για έναν άλλο χώρο κρυμμένο στο βάθος, ίσως θέση που θα πρέπει να βρισκόταν το κούφωμα του τοίχου. Είχα ανακαλύψει κατά τύχη μια κρύπτη που θα έμενε στην αφάνεια μέχρι τουλάχιστον να έπεφταν αυτοί οι τοίχοι, αν κάποτε το σπίτι γκρεμιζόταν ολόκληρο.\nΉθελα οπωσδήποτε να μάθω τι είχε κρύψει εκεί μέσα ο θείος. Από το μυαλό μου πέρασαν κάτι σκέψεις για ένα κρυμμένο θησαυρό κι έτσι αρχικά απογοητεύτηκα όταν άνοιξα κι αυτή την κρυφή πόρτα διαρρηγνύοντάς την επίσης. Δεν βρήκα κασετίνες με κοσμήματα ή κάτι άλλο πολύτιμο. Το μόνο που υπήρχε ήταν ένας χειρόγραφος κώδικας, ένα βιβλίο δηλαδή μιας πολύ παλιάς εποχής που έδειχνε να έχει μεγάλη αξία. Ο χρόνος είχε αποτυπωθεί στο χρώμα και στη μυρωδιά των σελίδων του. Τα γράμματα ήταν ευανάγνωστα αλλά η γλώσσα φαινόταν αρχαΐζουσα και στρυφνή. Τουλάχιστον αυτό ήταν μια κάποια αποζημίωση. “Για να το έχει κρύψει εκεί ο θείος” σκέφτηκα “θα πρέπει να έχει μεγάλη αξία”.\nΈκλεισα καλά τα πορτάκια που είχα διαρρήξει, το μπροστινό του ντουλαπιού και το κρυφό του τοίχου, τακτοποίησα όσο καλύτερα μπορούσα τα βιβλία και κράτησα την Παλαιά Διαθήκη κι ένα-δυο ακόμα για ενθύμιο. Έβαλα ανάμεσά τους τον πολύτιμο χειρόγραφο κώδικα και βγήκα από το δωμάτιο. “Αυτά θα πάρω” είπα στους συγγενείς που ήταν εκεί και μου έδωσαν μια τσάντα για να τα κουβαλήσω πιο εύκολα.\nΦυσικά η περιέργειά μου ήταν μεγάλη. Ήθελα να δω τι ήταν αυτό που είχε κρύψει σε μια τέτοια κρύπτη ο θείος και ακόμα είχα την περιέργεια να δω ποιο θέμα πραγματευόταν. Πήγα λοιπόν ίσια στο γραφείο μου, άφησα στην άκρη τα άλλα βιβλία κι έπιασα στα χέρια μου τον κώδικα. Ήταν πραγματικά μεγάλης αξίας, αν ήθελα να το πουλήσω θα έβγαζα αρκετά χρήματα. Στην πρώτη του κιόλας σελίδα έγραφε πως ο αντιγραφέας θα ήθελε να μείνει το βιβλίο κρυφό από το κοινό, κτήμα ολίγων μόνο ανθρώπων.\nΗ απορία μου λύθηκε μόλις άρχισα να το διαβάζω. Η γλώσσα του, αττική και αρχαΐζουσα, με κούρασε ώσπου να το κατανοήσω αλλά με αποζημίωσε με το περιεχόμενό του. Και μόνο ο τίτλος του έφτανε: “Ο πραγματικός βίος ψευδών τινων αγίων και η αληθής εξιστόρησις του κρυφού βίου της, φερομένης ως αγίας, Βαρβάρας του Διοσκόρου εξ Ηλιουπόλεως Φοινίκης”!\nΚαι μόνο το “ψευδών αγίων” ή το “φερομένης” ήταν αρκετά για να με κάνουν να το ρουφήξω μονομιάς. Δεν λογάριασα ούτε τον κόπο που χρειάστηκε να καταβάλω για να μεταφράσω ένα κείμενο γεμάτο λεκτικές ακροβασίες ούτε την τοξική σκόνη που ήταν κρυμμένη στα φύλλα και, αναδυόμενη, πότιζε τον αέρα που ανέπνεα προκαλώντας μου φταρνίσματα και δάκρυα στα μάτια. Θα νόμιζε κανείς πως διάβαζα μια ιστορία δραματική που με έκανε να κλαίω.\nΑμέσως κατάλαβα πως ήταν ένα κείμενο απαγορευμένο τόσον από την Ορθοδοξία όσο κι από τον Καθολικισμό, αφού το περιεχόμενό του ήταν το λιγότερο σκανδαλώδες. Ως γνωστόν οι “βίοι των Αγίων” θεωρούνται σήμερα ιερά κείμενα της εκκλησίας. Πολλά από τα καταγεγραμμένα “θαύματα”, που στηρίζουν το θεόπεμπτο της θρησκείας μας, βασίζονται στις περιγραφές των βίων των αγίων του χριστιανισμού. Αν ανατραπεί κάποιο από αυτά τα θαύματα με κάποια αξιόπιστη μαρτυρία, έστω και σε μια μόνον περίπτωση, η αμφιβολία θα αρχίσει να εγείρεται και για όλα τα άλλα. Είναι γνωστό πως η αμφιβολία είναι ιός που κατατρώγει κρυφά την υγεία του οργανισμού στον οποίο εισέρχεται. Όταν ο ιός τελειώσει το έργο του, αφήνει την αρρώστια να εκδηλωθεί πλήρως. Αυτός ήταν ο λόγος που το βιβλίο των “ψευδό-αγίων” ήταν βαθιά κρυμμένο ώστε κανείς να μην το διαβάσει ποτέ. Αν αυτά που ήταν γραμμένα εκεί μέσα γινόταν γνωστά κι ευρέως αποδεκτά, τότε θα καταρριπτόταν ένας από τους πυλώνες πάνω στους οποίους βασίζονται οι εκκλησίες, τόσο η ανατολική των Ορθοδόξων όσο και η δυτική των Καθολικών.\nΤο χειρόγραφο βιβλίο που έπεσε στα χέρια μου τροποποιεί τον γνωστό “βίο” κάποιων αγίων. Παρουσιάζει διαφορετικές εκδοχές της ζωής τους, δηλαδή της ιστορίας που μας έχει δοθεί γι αυτούς. Αλλού οι παραλλαγές είναι μικρές κι ασήμαντες αλλού κάπως πιο σημαντικές, πουθενά όμως δεν αποτελούν πραγματική ανατροπή των παραδεδεγμένων εκτός από μια περίπτωση. Πρόκειται για την φερομένη ως “αγία” Βαρβάρα, η οποία μνημονεύεται και στον τίτλο του βιβλίου. Στην περίπτωσή της η ανατροπή είναι όχι απλά σημαντική αλλά απόλυτη.\nΠρόκειται για τον πραγματικό βίο της Βαρβάρας, κόρης του Διόσκορου, που όπως γράφεται στο χειρόγραφο δεν ήταν ούτε καν χριστιανή, αντιθέτως ήταν πιστή της εθνικής των Ελλήνων θρησκείας και το μαρτύριό της δεν ήταν καθόλου θρησκευτικό αλλά ερωτικό. Ιδού τι έγραφε το χειρόγραφο για τον πραγματικό βίο εκείνης της Βαρβάρας που η Εκκλησία του Χριστού την θέλει Αγία.\nΗ Βαρβάρα έζησε στο τέλος του 3ου μΧ αι. κατά τα χρόνια που αυτοκράτορας ήταν ο Διοκλητιανός (284-305 μΧ). Γεννήθηκε στην Ηλιούπολη της Φοινίκης (στο Μπάαλμπεκ του σημερινού Λιβάνου) κι ήταν θυγατέρα του πλουσίου τοπάρχη της περιοχής Διόσκορου. Το όνομά της το οφείλει πιθανώς στην μητέρα της που ήταν μια γυναίκα προερχόμενη εκ βαρβαρικής φυλής και η οποία πέθανε κατά την γέννα. Ο πατέρας της την μεγάλωσε με ελληνική παιδεία και αρετή και την μύησε από νωρίς στην εθνική θρησκεία των Ελλήνων. Ήταν πολύ όμορφη, δεν είχε αδέλφια κι ο Διόσκορος την αγαπούσε ιδιαιτέρως. Ήθελε να την κρατήσει μακριά από τις ανθρώπινες ατυχίες σε μια εποχή ταραγμένη κατά την οποία η αυτοκρατορία συγκλονιζόταν από παντού από εισβολές βαρβάρων στα εκτεταμένα εδάφη της. Ζούσαν σε μιαν έπαυλη μεγάλη κι οχυρωμένη σαν πύργος για να τους προστατεύει από ληστές ή συμμορίες που ξεπετάγονταν από το πουθενά για λεηλασίες κι απαγωγές που θα ξεπληρώνονταν με λύτρα. Την ανατροφή της είχε αναλάβει μια χριστιανή παραμάνα.\nΣτον πύργο του πατέρα της η κόρη καλλιεργούσε το πνεύμα της. Μελετούσε σοφούς και ποιητές των αρχαίων και ένδοξων χρόνων της Ελλάδας καθώς και την ιστορία της ρωμαϊκής αυτοκρατορίας. Κάποτε ο πατέρας της θέλησε να καλλωπίσει τον πύργο τους και διέταξε τους εργάτες του να κτίσουν σε ένα σημείο του ένα λουτρό με δύο παράθυρα. Ανέλαβε να φροντίσει για την κατασκευή ένας ωραίος νεαρός που καταγόταν από την Αθήνα κι είχε γνώσεις μηχανικής και οικοδομικής.\nΈτσι τον γνώρισε η Βαρβάρα. Ο νεαρός ήταν εκατόνταρχος στον ρωμαϊκό στρατό κι αυτή τη δουλειά την ανέλαβε μόνο και μόνο για χάρη του Διόσκορου που ήταν πολύ αγαπητός όχι μόνον στον λαό της Ηλιούπολης αλλά και στους Ρωμαίους Η καθημερινή επαφή του εκατόνταρχου με την ωραία κόρη ήταν αρκετή για να ανθίσει ανάμεσά τους ένα ειδύλλιο. Αρχικά και οι δυο κρατούσαν σταθερά τη θέση τους και δεν εκδήλωναν ανάρμοστες επιθυμίες. Όταν όμως οι κατασκευές τελείωσαν κι ο εκατόνταρχος θα ξαναγύριζε στο στρατό, η νεαρή Βαρβάρα του ζήτησε να ανοίξει και ένα τρίτο παράθυρο στο λουτρό ώστε να τον καθυστερήσει. Δεν ήθελε πολύ να γίνει η επαφή τους στενότερη. Τα βλέμματα που αντάλλασσαν κι η ένταση που προξενούσε η παρουσία του ενός στον άλλον δεν περνούσαν πλέον απαρατήρητα. Οι δυο νέοι αφέθηκαν να πέσουν συνειδητά ο ένας στα ερωτικά δίχτυα του άλλου. Όχι πως υπήρξε μεταξύ τους σαρκική επαφή, όμως οι υποσχέσεις που δόθηκαν εκατέρωθεν συνιστούσαν μια δέσμευση του ενός προς τον άλλον με χαρακτηριστικά αιωνίου συμβολαίου.\nΗ Βαρβάρα, συνήθιζε από μικρή να φεύγει μόνη της προς ένα κοντινό λόφο όπου υπήρχε ένας βράχος στον οποίο καθόταν και μιλούσε με τους θεούς κι ιδιαίτερα με την θεά της σοφίας Αθηνά. Ο βράχος είχε ένα ευρύχωρο κοίλωμα, σχεδόν σαν μικρό δωμάτιο. Είχε σκορπίσει εδώ κι εκεί διάφορα αντικείμενα που έδειχναν ότι ο χώρος αυτός ήταν δικός της και της θεάς. Άρχισε να συναντιέται εκεί με τον εκατόνταρχο. Δεν προχωρούσαν σε άλλες περιπτύξεις πέρα από κάποιες σφιχτές αγκαλιές και από πολλά φιλιά καθώς η παρθενία της Βαρβάρας ήταν μια αρετή που ο εκατόνταρχος την σεβόταν απόλυτα. Φρόντιζε λοιπόν, όσο κι αν ήταν δύσκολο, να συγκρατείται και να μην βάζει ούτε κι εκείνην σε πειρασμό. Όμως αυτό δεν μπορούσε να κρατήσει πολύ. Συμφώνησαν πως όταν θα γύριζε από μια αποστολή που είχε να εκτελέσει πηγαίνοντας με τον ρωμαϊκό στρατό στην περιοχή της Παλμύρας, θα ζητούσε από τον πατέρα της να την παντρευτεί.\nΩστόσο τα πράγματα κύλησαν διαφορετικά. Για την Βαρβάρα την ομορφιά και τη χάρη της έμαθε ο Μαρκιανός, ο Ρωμαίος άρχοντας της περιοχής της Παφλαγονίας, και την ζήτησε από τον Διόσκορο. Εκείνος, που του χρωστούσε μεγάλη χάρη, το θεώρησε τιμή του και την υποσχέθηκε. Όταν της το είπε η Βαρβάρα αντί να χαρεί έβαλε τα κλάματα. Την ίδια κι όλας μέρα εξαφανίστηκε από τον πύργο και κρύφτηκε στον βράχο πάνω στον λόφο της. Ο εκατόνταρχος που θα μπορούσε να την “κλέψει” έλειπε κι ο πατέρας της δεν θα μπορούσε ποτέ του να καταλάβει την αντίδρασή της στο ιερό του δικαίωμα να καθορίσει την τύχη της. Εξ άλλου, όπως πίστευε, ενεργούσε αποκλειστικά για το δικό της καλό. Είχε βεβαίως μιαν υποχρέωση στον Μαρκιανό, όμως, πέρα από αυτήν, η Βαρβάρα θα γινόταν πριγκίπισσα και θα περνούσε σαν βασίλισσα δίπλα στον άρχοντα της Παφλαγονίας.\nΗ Βαρβάρα γνώριζε πως το πατροπαράδοτο και νόμιμο, επομένως και σωστό, ήταν να ακούσει τον πατέρα της και να γίνει γυναίκα του Μαρκιανού. Μίλησε με τον Διόσκορο και του ομολόγησε πως η καρδιά της ήταν δοσμένη στον εκατόνταρχο. Εκείνος δεν δέχτηκε τον νεαρό σαν αντάξιο της και της είπε πως η εντολή του ήταν να ξεχάσει τον εφηβικό της έρωτα και να φύγει για την Παφλαγονία. Η Βαρβάρα, όσο κι αν τον σεβόταν, αποφάσισε να μην ενδώσει και να μην υποταχθεί στην εντολή του. Εξ αιτίας των όσων διάβαζε και των όσων της δίδασκε ο ίδιος ο πατέρας της, εξ αιτίας και του βαρβαρικού κι ελεύθερου αίματος που έτρεχε στις φλέβες της, δεν δέχτηκε την πατρική απόφαση. Ρώτησε τους θεούς με αναίμακτες θυσίες με αρώματα κι άνθη. Η Αθηνά αλλά κι η Ήρα της είπαν ότι εκείνη έχει το δίκιο και ότι η καρδιά -όταν γεμίζει με θεϊκή μανία όπως ο έρωτας- είναι πάνω από τους νόμους των Ρωμαίων. Έτσι πήρε την απόφαση να φύγει από το πατρικό τους. Δεν είχε που να πάει αλλά δεν την ένοιαξε. Ήταν έτοιμη να φύγει και από τη ζωή ακόμη αν η ζωή της επιφύλασσε την σκλαβιά μεταμφιεσμένη σε συζυγικό βίο.\nΚατέφυγε στον λόφο της και έκανε σπίτι της τον βράχο της όπου είχε τα απαραίτητα για να κοιμηθεί και να περάσει μερικές μέρες χωρίς να χρειαστεί να ψάξει για τροφή. Ο Διόσκορος αντελήφθη την φυγή της και τρελάθηκε. Την έψαχνε παντού αλλά κανείς δεν την είχε δει πουθενά. Η Βαρβάρα κοιμόταν και ξυπνούσε χωρίς να ζητά από τους θεούς να την συντηρήσουν και χωρίς να ελπίζει σε τίποτε. Είχε αποφασίσει να τελειώσει τη ζωή της στη σχισμή των βράχων, έξω από μια κοινωνία που δεν την καταλάβαινε και δεν την συναισθανόταν.\nΟ Διόσκορος την βρήκε δέκα μέρες μετά την φυγή της. Στάθηκε τυχερός που συνάντησε δυο βοσκούς που φάνηκαν να γνωρίζουν κάτι. Τους πίεσε πολύ να του πουν και τους υποσχέθηκε χρυσάφι για να τους αποσπάσει πληροφορίες για την κόρη του. Του έδειξαν ένα κοίλωμα των βράχων πάνω σε κάποιον λόφο όπου την είχαν δει παλιότερα να τριγυρίζει άλλοτε μόνη της κι άλλοτε μαζί με έναν νεαρό στρατιωτικό. Την βρήκε σε κακό χάλι, πεινασμένη κι αφυδατωμένη σχεδόν ετοιμοθάνατη. Αφού την συνέφερε, χωρίς πολλά-πολλά, την έβαλε σε μια άμαξα και την συνόδευσε ο ίδιος στα Ευχάριστα της Παφλαγονίας, στην έδρα του Μαρκιανού. Την παρέδωσε στον Ηγεμόνα που την περίμενε πως και πως. Του απέσπασε την υπόσχεση πως δεν θα την πίεζε με κανένα τρόπο και πως θα την παντρευόταν μόνο αν θα κατάφερνε να κερδίσει την συμπάθεια και τη συναίνεσή της στον γάμο.\nΟ Μαρκιανός ήταν συγκλητικός και πολύ περήφανος για να μην αποδεχτεί την πρόκληση. Υποσχέθηκε στον Διόσκορο πως θα την κάνει να τον θελήσει η ίδια και να του ζητήσει να την παντρευτεί και από την επόμενη κι όλας μέρα άρχισε τις προσπάθειές του. Η Βαρβάρα, αδύνατη κι εμφανώς καταβεβλημένη, εξακολουθούσε να παραμένει πανέμορφη. Αν και την περνούσε είκοσι πέντε ολόκληρα χρόνια, ο Ρωμαίος διοικητής της Παφλαγονίας πολύ σύντομα έπεσε σε έναν βαθύ έρωτα για την Βαρβάρα.\nΟ έρωτας του Μαρκιανού για τη Βαρβάρα παρέμενε μονομερής και χωρίς ανταπόδοση παρά το γεγονός ότι ο Ρωμαίος διοικητής της Παφλαγονίας ήταν ένας αξιόλογος άνθρωπος. Η μεταξύ τους μεγάλη διαφορά ηλικίας κι η προσήλωσή της στον δικό της έρωτα για τον εκατόνταρχο ήταν ο λόγος που απέκλειε την ανταπόκρισή της στο έντονο αίσθημά του. Ο καρτερικός κι ευγενικός τρόπος με τον οποίο τον αντιμετώπιζε ενίσχυε την πεποίθηση του Ρωμαίου ότι αυτή η γυναίκα έπρεπε κάποτε να σταθεί στο πλάι του. Έτσι, δεν απογοητευόταν και προσπαθούσε με συζήτηση και διάφορα καλοπιάσματα να κερδίσει την συμπάθειά της, Η υπομονή του κράτησε πολύ καιρό αλλά κάποια στιγμή εξαντλήθηκε. Δεν ήταν καθόλου συνηθισμένος να τον αγνοούν κι η συνεχής αδιαφορία της του έσπαγε τα νεύρα.\nΗ Βαρβάρα ήταν αμετάπειστη. Δεν στόλιζε τα δωμάτιά της με τα δώρα που της έστελνε, δεν εκτιμούσε τα μύρα και τα υφάσματα που της χάριζε, δεν ήθελε ούτε καν να ακούει τις αυλήτριες που της προσέφερε για να της γαληνεύουν την ψυχή με τις μουσικές και τα τραγούδια τους. Μιλούσε μόνο με την Ιουλιανή, την πιστή φίλη κι ακόλουθό της που είχε έρθει μαζί της από την Ηλιούπολη. Της έλεγε τον πόνο της που βρισκόταν εδώ φυλακισμένη. Έκανε βόλτες στην εξοχή, αγαπούσε μόνο τη φύση και το γράψιμο και δεν ήθελε να ακούσει λέξη για γάμο ενώ στις γεμάτες πάθος προσπάθειες του Μαρκιανού να την κάνει δική του αντιδρούσε βίαια με τρόπο ανεπίτρεπτο για γυναίκες.\nΚαθώς η πολιορκία της κρατούσε πολύ, ο Μαρκιανός άρχισε να γίνεται πολύ πιο πιεστικός. Όρισε ημερομηνία γάμου, έδιωξε από δίπλα της και φυλάκισε σε μπουντρούμι την Ιουλιανή ενώ έκλεισε στα διαμερίσματά της την Βαρβάρα.\nΟ πατέρας της, που βρισκόταν κι αυτός στην Παφλαγονία, μετείχε στις προσπάθειες του Μαρκιανού να της αλλάξει τα μυαλά. Με τον καιρό, όμως, άρχισαν να αλλάζουν τα δικά του μυαλά αντί για εκείνα της Βαρβάρας. Έβλεπε την αμείωτη επιθυμία της να φύγει, την παρακολουθούσε που πιεζόταν από την επιμονή του Ρωμαίου κι ένιωθε τύψεις για το αδιέξοδο στο οποίο την είχε μπλέξει. Ο Μαρκιανός θα την παντρευόταν με το ζόρι για να έχει δικαιώματα ζωής ή θανάτου πάνω της. Κατάλαβε πως η πολυαγαπημένη του κόρη θα ζούσε δυστυχής κι όχι ευτυχισμένη σαν βασίλισσα όπως νόμιζε όταν συγκατένευσε στο προξενιό.\nΆλλαξε γνώμη, κατάλαβε το λάθος του που δεν σεβάστηκε την επιθυμία της κι αποφάσισε να δράσει. Δεν μπορούσε να την πάρει και να φύγουν. Η προσβολή θα ήταν πολύ μεγάλη αφού ο γάμος είχε οριστεί. Θα έχανε το κεφάλι του κι ας ήταν κι εκείνος Ρωμαίος αξιωματούχος. Όσο έμενε στο παλάτι του Μαρκιανού, βρισκόταν στην απόλυτη εξουσία του. Αν ήθελε να σώσει την κόρη του και να σωθεί κι ο ίδιος έπρεπε βρει ένα τρόπο να φύγουν κι οι δυο χωρίς να προκαλέσουν τον Άρχοντα της Παφλαγονίας και χωρίς να του δώσουν το δικαίωμα να τους κυνηγήσει.\nΣτα κρυφά, έστειλε μήνυμα στον εκατόνταρχο γράφοντας πως η Βαρβάρα τον χρειαζόταν. Του περιέγραψε την δύσκολη θέση τους και του είπε να μην εμφανιστεί επίσημα στο παλάτι αλλά να έρθει για να καταστρώσουν ένα σχέδιο διαφυγής. Όλα αυτά τα έκανε με μεγάλη προσοχή ώστε να μη γίνει αντιληπτή η μεταστροφή του και να εξακολουθεί ο Μαρκιανός να πιστεύει πως τον είχε με το μέρος του. Έδειχνε όλο και πιο αυστηρός με τη κόρη του που αρνιόταν τον γάμο. Ζητούσε να του επιτραπεί να την τιμωρήσει ο ίδιος σκληρά. Την αποκήρυσσε δημόσια κι είπε να την ρίξουν κι αυτήν σε μπουντρούμι μέχρι να συνετιστεί.\nΜόνο κάποιες ματιές του επέτρεψαν στη Βαρβάρα να καταλάβει πως ο πατέρας της, που έδειχνε θυμωμένος σαν θεριό, παρίστανε τον άγριο αλλά στην πραγματικότητα ήταν με το μέρος της. Τον ήξερε καλά από μωρό παιδί κι αντιλαμβανόταν πως κάτι ετοίμαζε κι ας μην ήξερε τι. Κι ο Διόσκορος πραγματικά κατέστρωσε ένα σχέδιο που θα το έθετε σε εφαρμογή μόλις ο εκατόνταρχος έφτανε στο παλάτι του Μαρκιανού.\nΓια να το πετύχουν χρειάζονταν τη βοήθεια των κάποιων χωρικών της περιοχής. Ο Διόσκορος βρήκε μια δεμένη ομάδα που μπορούσε να κρατήσει μυστικά και που υπάκουε τυφλά στον αρχηγό της. Ήταν μια ομάδα χριστιανών που είχαν την τοπική τους εκκλησία. Επικεφαλής τους ήταν ένας Πρεσβύτερος που όλοι τον σέβονταν. Με αυτόν ήρθε σε επαφή ο Διόσκορος κι αυτός έβαλε κατόπιν στο κόλπο τους χωρικούς.\nΟι χωρικοί γνώριζαν ότι ο Μαρκιανός είχε πάνω τους δικαιώματα ζωής και θανάτου κι ότι μπορούσε να τους πουλήσει σκλάβους ή να τους τιμωρήσει για ψύλλου πήδημα. Ήταν σκληρός άρχοντας που ενέπνεε φόβο κι οι χωρικοί δεν τον συμπαθούσαν καθόλου. Αν μπορούσαν να τον βλάψουν θα το έκαναν με μεγάλη ευχαρίστηση. Όταν έμαθαν ότι ο Διόσκορος στην δική του περιοχή ήταν πολύ καλός κι ανεκτικός με την δική τους θρησκεία δέχτηκαν να τον βοηθήσουν. Έβαζαν πάνω από όλα την πίστη τους και γι αυτό συμφώνησαν να διακινδυνέψουν βοηθώντας έναν άνθρωπο που τους συμπαθούσε. Στο κάτω-κάτω την κόρη του ήθελε να σώσει από τον σκληρό Μαρκιανό.\nΚάποιοι από τους χριστιανούς δούλευαν στο παλάτι και κάποιοι είχαν δικά τους κάρα που μετέφεραν τρόφιμα από τα χωριά. Με μια επιχείρηση καλά οργανωμένη, μάζεψαν από το μπουντρούμι την Ιουλιανή, πήραν και την Βαρβάρα που της είχε μιλήσει ο πατέρας της κι είχε βγει από τον γυναικωνίτη για μια βόλτα και τις φόρτωσαν σε ένα κάρο με σανό. Τις πέρασαν από τους φρουρούς, τις έβγαλαν από το παλάτι και τις παρέδωσαν στον εκατόνταρχο. Περιττό να αναφερθεί πόσο ευτυχισμένη έγινε η Βαρβάρα όταν βρέθηκε από την χρυσή φυλακή του παλατιού στην αγκαλιά του εκατόνταρχου παρέα με την αγαπημένη της φίλη Ιουλιανή. Της είπαν ότι για όλα αυτά είχε φροντίσει ο πατέρας της και πως έπρεπε να τον περιμένουν για να μάθουν τι θα γινόταν από εδώ και πέρα. Εκείνος τους οδήγησε στο χωριό Γελασσό της Νύσσου που απέχει περίπου τέσσερις ώρες με τα πόδια από τα Ευαχάϊτα της Παφλαγονίας. Εκεί υπήρχε μια άλλη ομάδα χριστιανών που τους έκρυψε καλά ώστε κανείς να μην μπορεί να υποψιαστεί την ύπαρξή τους.\nΟ Διόσκορος στο παλάτι έδειξε αναστατωμένος κι οργισμένος με την κόρη του αλλά και την Ιουλιανή που το είχαν σκάσει. Περίμενε να κάνει πρώτος τις έρευνές του ο Μαρκιανός κι ύστερα ξεκίνησε κι ο ίδιος να ψάχνει. Με τον τρόπο αυτό έφυγε από το παλάτι όπου ένιωθε αιχμάλωτος. Φυσικά γνώριζε που να πάει και συναντήθηκε με την κόρη του και τον εκατόνταρχο. Έμειναν όλοι στη Γελασσό, φιλοξενούμενοι του Πρεσβύτερου και του Συμεώνος Μεταφράστη. Εκείνες τις μέρες, σε ένα διπλανό χωριό θρηνούσαν τον ομαδικό φόνο μιας οικογένειας που την ξεκλήρισαν ληστές. Δυο κόρες της οικογένειας ήταν χριστιανές κι οι ληστές τις είχαν αποκεφαλίσει. Η ιδέα που κατέβηκε στο μυαλό του εκατόνταρχου ήταν διαβολική αλλά ταυτόχρονα έξυπνη και βολική. Προσέφερε μια καλή διέξοδο στο πρόβλημα που είχε δημιουργηθεί. Ρώτησε αν μπορούσαν να πάρουν τα δυο πτώματα. Στην απορία τους γιατί να βεβηλώσουν δυο νεκρές ο εκατόνταρχος απάντησε λεπτομερώς και τους έπεισε να βοηθήσουν καθώς τους παρουσίασε τα οφέλη που θα είχαν όλοι από την καλή εκτέλεση του σχεδίου του.\nΘα έλεγαν στον Μαρκιανό ότι ο Διόσκορος βρήκε την Βαρβάρα αλλά εκείνη του ομολόγησε την πίστη της στον χριστιανισμό και τον έκανε έξαλλο. Την πίεσε πάρα πολύ να απαρνηθεί τον Χριστό, να ξαναγυρίσει στην πατρώα θρησκεία και να παντρευτεί τον Μαρκιανό αλλά εκείνη δεν έκανε πίσω. Ο Διόσκορος ζήτησε από την Ιουλιανή να τον βοηθήσει αλλά ήταν κι εκείνη χριστιανή σαν την Βαρβάρα. Αγανακτισμένος τις απείλησε ότι θα τις σκοτώσει. Τις υπέβαλε σε βασανιστήρια και στο τέλος δεν άντεξε. Όχι μόνο αφαίρεσε τη ζωή τους αλλά τις αποκεφάλισε κι όλας. Ύστερα τις έθαψε και αποφάσισε να ζήσει με τον πόνο του κάνοντας θυσίες στους θεούς για να βρει την εξιλέωση.\nΉταν ο μόνος τρόπος για να σταματήσει η καταδίωξη της Βαρβάρας και να μην φορτωθεί ο Διόσκορος την προσβολή του Μαρκιανού και την εκδίκησή του. Η Βαρβάρα κι ο εκατόνταρχος θα έπρεπε να εξαφανιστούν και να ζήσουν μαζί. Κανείς δεν ήξερε ότι ο εκατόνταρχος ήταν εδώ και κανείς δεν θα τον υποψιαζόταν. Στην Αθήνα θα εμφάνιζε την Βαρβάρα σαν μια γυναίκα από την Ιωνία που την είχε κάνει γυναίκα του. Ο Διόσκορος θα γύριζε στην Ηλιούπολη και θα γνώριζε πως η κόρη του ζει ευτυχισμένη στην Αθήνα, την πιο λαμπρή πόλη του κόσμου.\nΟι χριστιανοί που θα βοηθούσαν να εφαρμοστεί αυτό το σχέδιο, θα είχαν την ευκαιρία να ανακηρύξουν την Βαρβάρα αγία της πίστης τους και να προκαλέσουν τον θαυμασμό όλης της Παφλαγονίας, και της Ανατολίας για την ιστορία της κοπέλας που απαρνήθηκε τα βασίλεια της Ηλιούπολης και της Παφλαγονίας για να μείνει πιστή στον Χριστό και πως αποκεφαλίστηκε γι αυτό. Μάρτυς θα ήταν και η Ιουλιανή που ακολούθησε την φίλη της στον θάνατο. Ο Συμεών ο Μεταφράστης ανέλαβε να γράψει την ιστορία που θα φώτιζε ολόκληρη την οικουμένη.\nΣυμφώνησαν ότι ήταν ένα καλό και εφαρμόσιμο σχέδιο που θα τακτοποιούσε όλες τις εκκρεμότητες. Ο Διόσκορος πήγε στο χάνι της περιοχής και είπε τον καημό του ότι βρήκε την κόρη του και πως θέλει να την σκοτώσει γιατί έγινε χριστιανή κι απαρνιέται όχι μόνο τους πατρώους θεούς αλλά και την θέληση του πατέρα της και τους ρωμαϊκούς νόμους που προστάζουν να υπακούσει τον άρχοντα και να τον παντρευτεί χωρίς αντιρρήσεις. Ο Πρεσβύτερος κανόνισε με το διπλανό χωριό να πάρει τα πτώματα των κοριτσιών για να τα κηδέψει στη Γελασσό. Διέδωσαν παντού ότι ο Διόσκορος βρήκε την κόρη του με την ακόλουθό της και διαπίστωσε ότι η άρνησή της να παντρευτεί τον Μαρκιανό οφειλόταν στο ότι ήταν πιστή χριστιανή. Τις βασάνισε και τις δυο αλλά εκείνες επέμειναν στην πίστη τους. Φοβερά θυμωμένος τις αποκεφάλισε. Μάλιστα την Ιουλιανή την αποκεφάλισε δήμιος ενώ την Βαρβάρα ο πατέρας της με τα ίδια του τα χέρια.\nΚήδεψαν τα δυο πτώματα των κοριτσιών με χριστιανική τελετή και τα έθαψαν βάζοντας μαζί τους τα ρούχα της Βαρβάρας και της Ιουλιανής καθώς και χτένες, κοσμήματα κι άλλα προσωπικά μικροαντικείμενα. Αν ήθελε ο Μαρκιανός να τις ξεθάψει για να διαπιστώσει τι είχε γίνει, θα έβρισκε πτώματα νεαρών κοριτσιών με τα αντικείμενα της Βαρβάρας και της Ιουλιανής τοποθετημένα μέσα στους τάφους τους.\nΟ Διόσκορος έγραψε μιαν επιστολή στον Μαρκιανό διηγούμενος αυτή την ιστορία και παραδεχόμενος ότι αποκεφάλισε ο ίδιος την κόρη του. Αποκαρδιωμένος, έφευγε για την Ηλιούπολη θρηνώντας την κατάντια του. Ο Συμεών Μεταφράστης, έγραψε στη Γελασσό τον βίο της Αγίας Βαρβάρας που μαρτύρησε για την πίστη του Χριστού και βρήκε φριχτό θάνατο.\nΗ Βαρβάρα έζησε ευτυχισμένη με τον εκατόνταρχο στην Αθήνα, την αγαπημένη της πόλη. Ο Διόσκορος την επισκεπτόταν τακτικά, κάθε τρία τέσσερα χρόνια, για να βλέπει τα εγγόνια του. Στην Γελασσό ο θρύλος της Αγίας έκανε θραύση. Προσκυνητές έφταναν από παντού για να γονατίσουν μπροστά στα άγια λείψανα και το μικρό χωριό ζωντάνεψε κι έγινε μεγάλη και πλούσια πολιτεία. Ο Πρεσβύτερος σύντομα έγινε επίσκοπος και λίγο αργότερα χρίστηκε και Μητροπολίτης.\nΈκλεισα το χειρόγραφο και μύρισα τη φορμόλη μέσα στην οποία συντηρείτο τόσα χρόνια. Άνοιξα το βιβλίο που είχα ακουμπήσει εκεί δίπλα μου με τίτλο “Βίος της Αγίας Βαρβάρας, του Συμεώνος Μεταφράστη”. Έσκασα ένα χαμόγελο!\nΤης Αγίας Βαρβάρας σήμερα. Δεν δίνω σημασία στις γιορτές, αλλά για σήμερα έχω ένα δοκίμιο που πάει γάντι. Είναι μια "μυθολογική" νουβέλα που ανασυνθέτει την ιστορία της Αγίας Βαρβάρας με τρόπο που θα μπορούσε να είναι πιο αληθινός από τους βίους των Αγίων. Φυσικά στηρίζεται εξ ολοκλήρου στον «βίο της Αγίας Βαρβάρας» όπως τον διαβάζει κανείς στις αποστολικές διακονίες, στην βικιπέδια και αλλού, μόνο που εδώ είναι μύθος (λες και στα άλλα δεν είναι μύθος). Το διήγημα έχει τίτλο «Ο αληθής βίος της Αγίας Βαρβάρας» και είναι το πρώτο από μια συλλογή διηγημάτων που έγραψα το 2016. Συνολικά η συλλογή έχει τίτλο «ΕΠΤΑ ΦΟΡΕΣ ΒΑΡΒΑΡΑ» και περιέχει επτά διηγήματα με πρωταγωνίστριες Βαρβάρες. Κάποια εξ αυτών έχω δημοσιεύσει στο παρελθόν.\nΣήμερα λοιπόν, της Αγίας Βαρβάρας, σας δίνω αυτό το διήγημα τεσσάρων χιλιάδων λέξεων (4.011 για την ακρίβεια). Όποιος θέλει μπορεί να διαβάσει τον βίο της Αγίας από τα επίσημα θρησκευτικά βιβλία για να βρει την ιστορία μου πιο διασκεδαστική.\n“ΕΠΤΑ ΦΟΡΕΣ ΒΑΡΒΑΡΑ”\nΟ αληθής βίος της Αγίας Βαρβάρας\nΤελευταία τροποποίηση στις Πέμπτη, 05 Δεκεμβρίου 2019 17:09\nΠερισσότερα σε αυτή την κατηγορία: « Ένα απόσπασμα από το βιβλίο του Γιώργου Τσιρίδη "Έρωτας και Επανάσταση"\tΤελευταία γραμμή άμυνας, λιμάνι »


Μπορεί η προπόνηση κολύμβησης να σε φτάσει στην τελειότητα; | Spa About - Υγεία, Ομορφιά, Προορισμοί Ευεξίας\nΗ προπόνηση σε κάνει τέλειο ! Η προπόνηση φέρνει τα μόνιμα αποτελέσματα..! Μπορεί η προπόνηση κολύμβησης να σε φτάσει στην τελειότητα;\nΈχουμε ακούσει αυτές τις προτάσεις πολλές φορές από προπονητές, γονείς και φτασμένους κολυμβητές.\nΗ προπόνηση είναι πολλά για εμάς τους κολυμβητές, είναι εκεί που τα χέρια μας μουλιάζουν από το νερό, είναι εκεί που κοινωνικοποιούμαστε με τους φίλους μας, είναι εκεί που οι προπονητές μας βάζουν τόσο δύσκολες ασκήσεις που το μόνο που μπορούμε να κάνουμε είναι να χαμό γελάσουμε. Οι περισσότεροι από εμάς δουλεύουμε σκληρά, φυσάμε και ξεφυσάμε ανάμεσα στις ασκήσεις, σφίγγουμε τα δόντια και παλεύουμε για το καλύτερο, αλλά πέρα από την προσπάθεια πόσο συγκεντρωμένη και στοχευμένη είναι η δουλειά που κάνουμε κάθε μέρα στην πισίνα; Έχεις στόχο να βελτιώνεσαι βδομάδα τη βδομάδα και από λίγο;\nΉ είσαι από αυτούς που φτάνουν τον εαυτό τους στα άκρα προσπαθώντας για την καλύτερη δυνατή τεχνική κάθε μέρα;\nΆμα θέλεις αυτή την τέλεια εμφάνιση την μέρα των αγώνων εδώ είναι μερικές ερωτήσεις που μπορείς να κάνεις στον εαυτό σου και θα σε βοηθήσουν να ενισχύσεις την προσπάθειά σου και φυσικά να είσαι πιο συγκεντρωμένος κατά την προπόνηση.\nΣΥΜΠΕΡΙΦΕΡΕΣΑΙ ΣΑΝ ΝΑ ΕΙΝΑΙ Η ΚΑΘΕ ΠΡΟΠΟΝΗΣΗ ΜΙΑ ΕΥΚΑΙΡΙΑ ΓΙΑ ΒΕΛΤΙΩΣΗ;\nΑν έχεις μια κακή μέρα στην πισίνα, θα προσπαθήσεις να βρεις τρόπους να γίνεις πιο παραγωγικός, αν όχι δεν αξίζει να χάνεις χρόνο από τη ζωή σου. Όλα είναι προπόνηση, αλλά κάποια πράγματα δεν είναι…\nΚΑΝΕΙΣ ΑΝΑΛΥΣΗ ΤΗΣ ΠΡΟΠΟΝΗΣΗΣ ΣΟΥ;\nΈνα μέρος της προσπάθειάς σου είναι το να είσαι ειλικρινής με την αξιολόγηση της προόδου σου.Βελτιώνεσαι εβδομάδα με την εβδομάδα; Δυσκολεύεις τον εαυτό σου όλο και περισσότερο όσο περνάει ο καιρός; Παίρνεις χρόνο για να σκεφτείς ποια πράγματα πήγαν καλά στην προπόνηση και ποια όχι; Η αξιολόγηση της προπόνησής σου, σου δίνει την ευκαιρία να μεγιστοποιήσεις το χρόνο και την ενέργεια που σπαταλάς στην πισίνα, έτσι ώστε να βελτιωθείς γρηγορότερα.\nΚΑΝΕΙΣ ΤΗΝ ΠΡΟΠΟΝΗΣΗ ΣΟΥ ΑΡΚΕΤΑ ΔΥΣΚΟΛΗ;\nΤα πράγματα τείνουν να καταρρέουν ακόμα και για τους πιο φτασμένους κολυμβητές, όταν αυτοί σταματούν να ανεβάζουν τον πήχη. Στην προπόνηση πρέπει να είμαστε διατεθειμένοι να αποτύχουμε, να είμαστε ευάλωτοι, ενώ στον αγώνα πρέπει να είμαστε μαχητικοί και με καθαρό μυαλό.\nΓι’ αυτό πρέπει ΠΑΝΤΑ να υπάρχουν στιγμές στην προπόνηση που να κάνουμε προσομοίωση του αγώνα.\nΜια τυπική προπόνηση δεν εμπεριέχει άγχος ,ενώ σε έναν αγώνα , μια δοκιμασία ,μόλις φτάνεις στην άκρη της πισίνας η πίεση σου ανεβαίνει κατακόρυφα και τα νεύρα σου κοντεύουν να σπάσουν.\nΠαρόλο που είναι απίθανο να καταφέρετε την τέλεια προσομοίωση αγώνα, πρέπει να το τολμάτε συχνά, για να συνηθίζεται τον εαυτό σας στις συνθήκες πίεσης και στρες που εμπεριέχει ένας διαγωνισμός.\n● Αντιμετώπιση προβλημάτων.\nΣε ποιους τομείς έχω τις μεγαλύτερες ευκαιρίες για βελτίωση; Τι μπορώ να αρχίσω να δουλεύω σήμερα που θα με βοηθήσει πολύ αργότερα;\n● Ξεκαθαρίστε τι ακριβώς θέλετε να βελτιώσετε.\n<< Θέλω να είμαι πιο γρήγορος ! >> Αυτός είναι ένας καλός στόχος, αλλά του λείπει η σαφήνεια. Θα μπορούσε να σημαίνει πολλά πράγματα ταυτόχρονα. Μπορείτε να προσπαθήσετε να κάνετε μια λιγότερη χεριά σε κάθε πέρασμα ή ….να κάνετε 7 λεπτά γυμναστική για τον κορμό σας μετά από κάθε προπόνηση.\n● Κάντε ανάλυση της κολύμβησης σας\nΚαθήστε με τον προπονητή σας και ζητήστε του να είναι ειλικρινής για τα κομμάτια αυτά στα οποία μπορείτε να βελτιωθείτε.\nΑκούστε τον προσεκτικά και εκφραστείτε του !\n● Οργανώστε τακτικές αξιολογήσεις\nΞεκινήστε να γράφετε ημερολόγιο για τις προπονήσεις σας, αφήνοντας σχόλια για το πώς τα πήγατε την κάθε μέρα. Να είστε ειλικρινείς με τον εαυτό σας για να βελτιωθείτε ταχύτερα.


ΕΠΑΛ - Σταδιακή επαναλειτουργία των δομών του ΥΠΑΙΘ: Όσα πρέπει να γνωρίζετεΓΟΝΕΙΣ ΚΑΙ ΜΑΘΗΤΕΣ - Κέντρο Υποστήριξης & Οργάνωσης Ναυτικών Σπουδών Κ.Υ.Ο.Ν.Σ | Διάπλους\nΟδηγίες για την επαναλειτουργία των σχολείων , μέσω του ΥΠΑΙΘ. Όσα πρέπει να γνωρίζουν γονείς και μαθητές, αναφορικά με τη σταδιακή επαναλειτουργία των δομών του Υπουργείου Παιδείας και Θρησκευμάτων.\nΕνημερωθείτε για το σχέδιο σταδιακής επαναλειτουργίας των δομών από την Υπουργό Παιδείας εδώ.\nΣχετικά με την εγκύκλιο για τις βαθμολογίες, δείτε εδώ.\nΓια ενημέρωση σχετικά με την εγκύκλιο που αφορά στις απουσίες, δείτε εδώ.


Must Sport - Ρεζιλίκι Νο 2\nΑκόμη ένα λαρισινό ντέρμπι στο μπάσκετ πέρασε στην ιστορία, αλλά και αυτό θα μας μείνει αξέχαστο για τα …καλούδια των παραγόντων και όσα ρεζιλίκια συνέβησαν εκτός παρκέ και γραμμών.\nΣ’ ένα ματς που δεν είχε ουσιαστικά κανένα βαθμολογικό ενδιαφέρον –μιας και η ΑΕΛ είχε εξασφαλίσει την δεύτερη θέση και στο οποίο ο νικητής –ΓΣΛ- κέρδισε καθαρά με 80-70, την παράσταση «έκλεψαν» και πάλι οι καυγάδες και οι φασαρίες.\nΜπορεί ξύλο να μη έπεσε –όπως στο ματς του α’ γύρου- αλλά και πάλι η ένταση –άνευ λόγου και αιτίας- κυριάρχησε και παρότι οι ομάδες της πόλης τερμάτισα στη δεύτερη και Τρίτη θέση της βαθμολογίας, πηγαίνουν το άθλημα πίσω, φέρνοντας σε αμηχανία –για να μην πω σε αηδία- τον κόσμο που βρέθηκε στο κλειστό του Αλκαζάρ για να παρακολουθήσει το ματς.\nΗ ένταση άρχισε από το ημίχρονο όταν υπήρξε καυγάς, έξω από το κλειστό, μεταξύ του μέλος της διοικούσας επιτροπής της ΑΕΛ Ηλία Φασούλα με τον Βαβάτσικο, πατέρα του παίκτη του Γυμναστικού. Ένταση που έδειχνε να κοπάζει με την παρέμβαση των πιο ψύχραιμων.\nΗ ένταση κλιμακώθηκε στο τέλος της αναμέτρησης μεταξύ των δύο, αλλά και μεταξύ του Γιώργου Νάκα με τον πρώην μάνατζερ της ΑΕΛ Γιάννη Πατέρα και τον πρώην μάνατζερ του Γυμναστικού Ανδρέα Κολτσίδα, οι οποίοι μάλλον θα βρίσκονται στο νέο Δ.Σ. του Γυμναστικού.\nΜετά από λίγη ώρα η φασαρία κόπασε, αλλά το κακό για το μπάσκετ της πόλης είχε γίνει. Είναι καιρός να καταλάβουν όλοι τους πως το μπάσκετ δεν είναι χώρος για να βγάλουν τα προσωπικά του απωθημένα και εγώ τους. Είναι καιρός όλοι τους να καταλάβουν πως υπηρετούν και εκπροσωπούν δύο τεράστιες φανέλες και πως ενέργειες σαν κι αυτές στα μεταξύ τους ματς όχι μόνο δεν προάγουν το άθλημα, τις ομάδες τους και τους ίδιους, αλλά αντίθετα τα υποβαθμίζουν. Και δεν υπάρχει καμία δικαιολογία που να εξηγεί ή να δικαιώνει τέτοιες ενέργειες.\nΚαλύτερος ο ΓΣΛ\nΣτο αγωνιστικό κομμάτι ο Γυμναστικός κέρδισε απόλυτα δίκαια. Σε όλη τη διάρκεια του ματς οι παίκτες του έχοντας μεγαλύτερο κίνητρο για τη νίκη καθήλωσαν την κακή και μάλλον αδιάφορη ΑΕΛ. Άλλωστε με εξαίρεση το τελευταίο 5λρπτο του ματς προηγούνταν με διαφορά γύρο και πάνω από τους 20 πόντους.\nΜε Αμύντα στο μπαράζ\nΗ ΑΕΛ οφείλει να ξεχάσει αμέσως το ματς αυτό και κυρίως την αγωνιστική της εικόνα και να προσηλωθεί στον αγώνα μπαράζ για την άνοδό της στην Α2 Εθνική κατηγορία. Στο δρόμο της θα βρει τον Αμύντα, τον δεύτερο δηλαδή του νότιου ομίλου. Κατά πάσα πιθανότητα ο αγώνας μπαράζ θα διεξαχθεί μέσα στο σαββατοκύριακο, χωρίς να είναι ακόμη ακριβής η ημερομηνία, αλλά και ο τόπος διεξαγωγής του.


ΑΝΘΟΛΟΓΙΟ: Απριλίου 2013\nΔευτέρα, Απριλίου 22, 2013\nΔεν υπάρχει μεγαλύτερη συντριβή για κάποιον άνθρωπο από την στιγμή που συνειδητοποιεί ότι δεν αγαπήθηκε.\nΔεν υπάρχει συναίσθημα να συγκριθεί με τη στιγμή, που συνειδητοποιεί πως αγαπήθηκε και αυτό είναι ένας δεσμός άρρηκτος.\nΕίμαστε άπιστοι. Όχι σε κορμιά.\nΑρπάζουμε ό,τι νομίζουμε πως μας αξίζει.\nΣυχνά με λένε ανόητη. Ίσως και να είμαι.\nΗ αγάπη είναι το άβατο των αβάτων.\nΕίναι η υπόσχεση, που ουδέποτε εκπίπτει. Είναι το "σπίτι", όπου είμαστε ολόκληροι. Η αγάπη δεν είναι συναίσθημα όπως μας μάθανε. Όταν προχωρήσουμε από το "νιώθω" στο "είμαι", ίσως αντιληφθούμε πόσα μας δόθηκαν και τα ελάχιστα που αναγνωρίσαμε.\nΜόνοι δεν είμαστε ποτέ. Ό,τι μας αγάπησε θα εμφανίζεται σε κάθε μας κάλεσμα στο πλευρό μας.\nΑναρτήθηκε από Spark D' Ark στις 1:53 μ.μ.\nΕτικέτες Spark D' Ark\nPost it 1\nΚάποτε συνάντησα ένα παράξενο ζευγάρι. Δεν μιλούσε ποτέ για την σχέση του. Κανένας δεν τολμούσε να τους ρωτήσει. Ένα βράδυ στρίμωξα τον άντρα πάνω από ένα ποτήρι ουίσκι.\n- Την αγαπάς;\n- Διαπερνώ τον χρόνο για χάρη της. Διαπερνώ ανθρώπους. Είμαι εκεί ακόμα και όταν εκείνη παριστάνει πως λείπει.\n- Εκείνη; Τι κάνει;\n- Ό,τι της κάνει κέφι, μου απάντησε δείχοντάς την που φλερτάριζε στο ημίφως.\n- Πώς το δέχεσαι;\n- Είναι η γυναίκα μου. Γάμος δεν είναι ένα δαχτυλίδι, μια γιορτή με φίλους, μια λίστα γάμου ή παιδιά. Γάμος είναι 3. Εγώ, εκείνη και οι 2 μαζί.\n- Και αυτός;\n- Αυτός είναι νεκρός απλά δεν το ξέρει ακόμα.\nΑναρτήθηκε από Spark D' Ark στις 1:48 μ.μ.\nΕτικέτες The Crow\nPost it 2\n... - Τι είναι ελευθερία;\n- Ελευθερία είναι να την βλέπω να τρέχει χωρίς να της λέω πρόσεχε, θα πέσεις. Να σηκώνεται μόνη της σκουπίζοντας τα γόνατά της.\n- Να είμαι δίπλα της όταν κάποιος της βάζει τρικλοποδιά. Έχεις και άλλες ερωτήσεις να παραγγείλω άλλο ένα Jack?\n- Και άλλοι νεκροί;\n- Εξαρτάται από την οπτική. Είναι θάνατος οι όμορφες ζεστές παντόφλες; Εσύ γιατί δεν πίνεις;\n- Πίνω. Είναι;\n- Εξαρτάται. Αν θυμάσαι πώς είναι να περπατάς ξυπόλυτος.\n- Τους τιμάς τους νεκρούς;\n- Φυσικά. Τους δίνω τα κτερίσματά τους.\n- Για να θυμούνται πως είναι νεκροί;\n- Για να θυμούνται πως κάποτε έζησαν. Ένα ακόμα Jack για μένα και ένα κόκκινο κρασί για σένα. Σωστά;\nHouse O Death\nΑναρτήθηκε από Spark D' Ark στις 1:45 μ.μ.\nΔέντρα που περπατούν.\nΟ θρύλος λέει πως κάποτε υπήρχε ένας πανέμορφος κήπος. Οι άνθρωποι ζούσαν ευτυχισμένοι και ήταν πάντοτε άνοιξη. Στην καρδιά του κήπου, υπήρχε ένα δέντρο. Το δέντρο της γνώσης του καλού και του κακού. Οι άνθρωποι μπορούσαν να φάνε οτιδήποτε ήθελαν εκτός από τους καρπούς του δέντρου αυτού. Και μία ημέρα όπως το κοιτούσαν μια σκέψη πέρασε από το μυαλό τους. "Γιατί εμείς και όχι εγώ;"\nΚαι έκοψαν τον καρπό. Και τον έφαγαν. Και το "εμείς" χάθηκε. Κανένας δεν είναι σίγουρος πώς ακριβώς έμοιαζε το δέντρο αυτό. Ταξιδιώτες ξεκινούν μέσα στον χρόνο να το βρουν. Να σταθούν απέναντί του, σίγουροι πως εκείνοι δεν θα δοκιμάσουν τον καρπό. Κάποιοι κατορθώνουν να σταθούν απέναντί του. Κάποιοι είναι δέντρα που περπατούν.\nΑναρτήθηκε από Spark D' Ark στις 12:05 μ.μ.\nΕτικέτες F/b Status


Δύο προσεγμένα παιδικά βιβλία | Η Εφημερίδα των Συντακτών\nΔύο παιδικά βιβλία έλαβα στο γραφείο μου προ ημερών, από τις Εκδόσεις «Απαρσις». Εχουν και τα δύο για ήρωες ζωάκια και είναι γραμμένα από γυναίκες που διαθέτουν γνώση και μεράκι.\n● Το πρώτο έχει τίτλο «Μένια, η ντροπαλή σκυλίτσα» και συγγραφέας του είναι η Αννα Βαμβάκη, νηπιαγωγός το επάγγελμα, με πολύ καλές σπουδές στη Θεσσαλονίκη και την Κύπρο. Μέσα από την ιστοριούλα και τις περιπέτειες της Μένιας προβάλλονται οι αξίες της φιλίας, της προσπάθειας, της θέλησης. Το διάβασα, μ’ άρεσε και το συνιστώ ανεπιφύλακτα. Μια όμορφη έκδοση, με θαυμάσια εικονογράφηση της Αλεξίας Κωστή.\n● Το δεύτερο βιβλίο έχει τίτλο «Ρήγας Κ9» και συγγραφέας του είναι η αστυνομικός Ειρήνη Μακρυδάκη (αντιπρόεδρος της Διεθνούς Ενωσης Αστυνομικών). Ο Ρήγας, ένας αγαθός γίγαντας, αδέσποτος στην Αθήνα, προσπαθεί μαζί με άλλα αδεσποτάκια να επιβιώσει στη γεμάτη κινδύνους πόλη. Κάποια στιγμή, με αυταπάρνηση και πολλή αγάπη για τα παιδιά, ορμάει και σώζει από βέβαιο θάνατο ένα κοριτσάκι. Γίνεται ο ήρωας της πόλης, ο δήμαρχος τον βραβεύει και προσλαμβάνεται ως αστυνομικός σκύλος! Παρούσες η φιλία, η συντροφικότητα, η αυτοθυσία, η αλληλεγγύη. Και η επιβράβευση. (Εικονογράφηση Κώστας Κοφίνας).\nΕΜΕΙΣ ΚΙ ΑΥΤΑ 19.10.2019, 06:00\nΒρίσκω διασκεδαστικά τα βιβλία με τις περιπέτειες διάφορων σκύλων, ειδικά όταν είναι γραμμένα από τους δικούς τους -και ειδικότερα όταν αυτοί και ξέρουν να γράφουν και έχουν και χιούμορ.


Applebee's, Statesville - Κριτικές εστιατορίων - TripAdvisor\nStatesville ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Καλώς ορίσατε και πάλι! ΓΙΝΕΤΕ ΜΕΛΟΣσε:Αναζήτηση Statesville: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nΗνωμένες Πολιτείες Βόρεια Καρολίνα Statesville Εστιατόρια σε Statesville Applebee's\nΝο 68 από 128 στην κατηγορία Εστιατόρια για: Statesville €€ - €€€\nΑμερικανική 1115 Glenway Dr, Statesville, NC 28625-9213+1 704-838-0052Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 40 κριτικέςΕξαιρετικό22%Πολύ καλό22%Μέτριο17%Ανεπαρκές27%Πολύ κακό12%Κλείνει σε 11 λεπτάΚυρ - Πεμ11:00 - 01:00Παρ - Σαβ11:00 - 23:00Αναλυτικό ωράριο ΚΟΥΖΙΝΕΣ Αμερικανική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1115 Glenway Dr, Statesville, NC 28625-9213Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο σερβίρει φαγητό τύπου μπαρ/παμπ;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό6Πολύ καλό3Μέτριο1Ανεπαρκές2Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (13)Αγγλικά (40)Γλώσσα Ελληνικά (13)Αγγλικά (40)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBland HAsheville, NC12655Η κριτική γράφτηκε 27 Μαρτίου 2017 Λυπάμαι που δεν είχε προσπαθήσει ων Αpplebees για τόσο μεγάλο χρονικό διάστημα .......ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιpatwilms1010Statesville, Βόρεια Καρολίνα9Η κριτική γράφτηκε 16 Φεβρουαρίου 2017 Ευχάριστο μέρος για να φάτεΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdaddyrabbit2741Η κριτική γράφτηκε 18 Νοεμβρίου 2016 μέσω κινητής συσκευής Μην τρώτε εδώΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCherkneeOnalaska, Τέξας51Η κριτική γράφτηκε 24 Σεπτεμβρίου 2016 Πεντανόστιμο φαγητό με καλή εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιladyedie2015Statesville, Βόρεια Καρολίνα381Η κριτική γράφτηκε 26 Απριλίου 2016 Ένα ωραίο εστιατόριο και ατμόσφαιρα!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιElaine SStatesville6513Η κριτική γράφτηκε 3 Νοεμβρίου 2015 Μεσημεριανό γεύμα την ΚυριακήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAndiOfGreenvilleGreenville NC11434Η κριτική γράφτηκε 1 Ιουλίου 2015 Ήταν ωραία.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNessie The L61Η κριτική γράφτηκε 15 Μαΐου 2015 μέσω κινητής συσκευής Είναι αρκετά αξιοπρεπέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιZack F1Η κριτική γράφτηκε 23 Μαρτίου 2015 μέσω κινητής συσκευής :)Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMichael HCherokee2317Η κριτική γράφτηκε 11 Μαρτίου 2015 Ποτέ ξανάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαSorrento Pizzeria and Italian Restaurant220 κριτικές 0,36 χλμ μακριά Logans Roadhouse154 κριτικές 0,12 χλμ μακριά Mi Pueblo92 κριτικές 0,96 χλμ μακριά Cracker Barrel68 κριτικές 0,2 χλμ μακριά Κοντινά αξιοθέαταFort Dobbs50 κριτικές 2,87 χλμ μακριά Marquee Cinema Statesville24 κριτικές 2,95 χλμ μακριά Southern Distilling Company5 κριτικές 5,4 χλμ μακριά Regal Corn Maze8 κριτικές 6,07 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Applebee's και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n1115 Glenway Dr, Statesville, NC 28625-9213 Τοποθεσία:


Χανιά: Ομιλία με τίτλο "Χορός και παιδί" - Νέα Κρήτη\nΧανιά: Ομιλία με τίτλο "Χορός και παιδί"\nΤην Παρασκευή 30 Οκτωβρίου 2015 και ώρα 9:00, στο Νεώριο Μόρο στα Χανιά, πραγματοποιείται ομιλία με τίτλο «Χορός και Παιδί», με ελεύθερη είσοδο για το κοινό. Επίσης στο πλαίσιο της ίδιας εκδήλωσης θα παρουσιαστεί το βίντεο «Το δάσος που χορεύει» και φωτογραφίες της Αθηνάς Γαλανάκη.\nΑκολουθεί η πρόσκληση: «Ο Ιστιοπλοϊκός Όμιλος Χανίων σας προσκαλεί στην ομιλία της καθηγήτριας χορού - χορογράφου Νένας Παπαγεωργίου με τίτλο «Χορός και Παιδί» στο Νεώριο Μόρο την Παρασκευή 30 Οκτωβρίου και ώρα 9μμ.\nΘα ακολουθήσει παρουσίαση του βραβευμένου βίντεο ''Το δάσος χορεύει'' (The forest dances) του Παναγιώτη Σαλαπάτα και διάλογος με τους παρευρισκόμενους εκπαιδευτικούς και γονείς.\nΠριν και μετά τη λήξη της εκδήλωσης, θα παρουσιαστούν φωτογραφίες της Αθηνάς Γαλανάκη».


Τη Γαλανόλευκη ύψωσε ο δήμαρχος Ανδρέας Μαρίνος - Ilia.news\nΤη Γαλανόλευκη ύψωσε ο δήμαρχος Ανδρέας Μαρίνος\nΜε μεγαλοπρέπεια εορτάστηκε στο Δήμο Πηνειού η Επέτειος του ΟΧΙ\nΟ σημαιοστολισμένος Δήμος Πηνειού εόρτασε την 80η ιστορική επέτειο της 28ης Οκτωβρίου 1940, με κάθε λαμπρότητα και επισημότητα, στο βαθμό που είναι επιτρεπτό από την πανδημία του covid-19.\nΣτη Γαστούνη τελέστηκε δοξολογία στον ιερό ναό του Αγίου Νικολάου προεξάρχοντος του αρχιμανδρίτη Φιλάρετου Σπανόπουλου και κληρικών της τοπικής εκκλησίας. Τον Πανηγυρικό της Ημέρας εκφώνησε η νομικός κ. Αγγελική Λιόση. Ακολούθησε επιμνημόσυνη δέηση μετά το τέλος της οποίας ο Δήμαρχος Πηνειού Ανδρέας Μαρίνος, ζήτησε από ένα σημαιοφόρο την σημαία και ύψωσε την Γαλανόλευκη εντός του ιερού ναού και αναφωνώντας: «Τιμή στους Ήρωες του ‘40».\nΣτη συνέχεια οι σημαιοφόροι και παραστάτες συνοδεία των εκπαιδευτικών κατευθύνθηκαν πεζή στο Μνημείο Ηρώων όπου ακολούθησε κατάθεση στεφάνων, από τον Δήμαρχο Ανδρέα Μαρίνο, την εκπρόσωπο της Περιφέρειας κ. Μαρία Μπίλια, τον διοικητή του ΑΤ Πηνειού κ. Λεμποτέση Κωνσταντίνο, τον διευθυντή της Πρωτοβάθμιας Εκπαίδευσης Ηλείας κ. Νίκο Κλάδη, την πρόεδρο της Κοινότητας Γαστούνης κ. Μαρία Μητσοπούλου Τσιόγκα και εκπροσώπους των μαθητών.\nΠαρόντες καθ’ όλη τη διάρκεια των εκδηλώσεων για την Επέτειο, ο Πρόεδρος του Δημοτικού Συμβουλίου Πηνειού κ. Θεόδωρος Θεοδωρακόπουλος, ο πρόεδρος του ΝΠ Πολιτισμού Αθλητισμού κ. Δημήτρης Βασιλόπουλος που είχε οργανώσει τις εορταστικές εκδηλώσεις στο Δήμο, ο επικεφαλής της μείζονος μειοψηφίας κ. Δ. Γεωργόπουλος, αντιδήμαρχοι και δημοτικοί σύμβουλοι.\nΟ Δήμαρχος Ανδρέας Μαρίνος μετά την κατάθεση στεφάνων δήλωσε: “Αποτίουμε φόρο τιμής στους Έλληνες που θυσιάστηκαν το ‘40, για την εδαφική μας ανεξαρτησία και τη Δημοκρατία. Η φετινή επέτειος του «Όχι» είναι ξεχωριστή. Γιορτάζουμε τα 80 χρόνια από την ύψιστη πράξη αντίστασης του λαού μας.\nΤα γιορτάζουμε εν μέσω πανδημίας, που δεν επιτρέπει δυστυχώς τη διεξαγωγή παρελάσεων και άλλων εορταστικών εκδηλώσεων. Τα γιορτάζουμε με την τουρκική επιθετικότητα να έχει ξεπεράσει κάθε όριο θράσους και προκλητικότητας. Υψώνουμε την Γαλανόλευκη στην ψυχή μας, στα μπαλκόνια μας και παντού ως ιερό σύμβολο που ενώνει, εμψυχώνει και καθοδηγεί τους Έλληνες στο διάβα των αιώνων”.\nΣτο Βαρθολομιό τελέστηκε δοξολογία στον ιερό ναό Κοιμήσεως της Θεοτόκου ενώ τον Πανηγυρικό της Ημέρας εκφώνησε η πολιτική επιστήμων κ. Δήμητρα Μπράτη. Ακολούθησε επιμνημόσυνη δέηση και κατάθεση στεφάνων από τον αντιδήμαρχο κ.Γεώργιο Γεωργιόπουλο και τον πρόεδρο της Κοινότητας κ. Τάσο Πουλή.\nΣτο Τραγανό τελέστηκε δοξολογία στον ιερό ναό του Αγίου Νικολάου ενώ τον Πανηγυρικό της Ημέρας εκφώνησε ο θεολόγος κ. Διαμαντής Καρασούλας . Ακολούθησε επιμνημόσυνη δέηση και κατάθεση στεφάνων από τον αντιδήμαρχο κ. Νίκο Γεωργόπουλο και τον πρόεδρο της Κοινότητας κ. Νίκο Τσάκωνα.\nΠροηγούμενο άρθροΚόροιβος-Απόλλων Π. 56-67: Πάει για ιστορικό αρνητικό ξεκίνημα στις εθνικές κατηγορίες\nΕπόμενο άρθροΤοποθετήθηκαν οι πρώτες αίθουσες του Δημοτικού Σχολείου Ανδραβίδας


Ένα βήμα πριν την Εθνική Ομάδα η αθλήτρια του Συλλόγου Αρμονία Δήμου Δέλτα Μελά Λαμπρινή | DeltaNews\nΈνα βήμα πριν την Εθνική Ομάδα Ανσαμπλ βρίσκεται η αθλήτρια του Α.Σ Αρμονία Δήμου Δελτα Μελά Λαμπρινή.\nΕίδηση που αποτελεί μεγάλη επιτυχία για την ίδια, το σωματείο και τις προπονήτριες της.\nΤο όνειρο κάθε αθλήτριας είναι η Εθνική ομάδα της χώρας της.\nΤο πρώτο μεγάλο βήμα για την Λαμπρινη έγινε.\nΜαζί με άλλες 25 αθλήτριες ,που επιλέχθηκαν ύστερα από δύο τεστ, παρουσία των ομοσπονδιακών προπονητριών της Εθνικής ομάδας ανσάμπλ ,πέντε μόνο από τη Βόρεια Ελλάδα και η μοναδική στο δήμο μας θα ενταχθεί στο αθλητικό κέντρο « Άγιος Κοσμάς» , στην Αθήνα, από 20/8/20-30/8/20 για να γίνει η τελική επιλογή για την εθνική ομάδα ανσάμπλ νεανίδων της Ελλάδος.\nΕυχόμαστε στη Λαμπρινη να τα καταφέρει και σ’ αυτήν τη δοκιμασία και να βγει νικήτρια για ακόμη μια φορά. “Συγχαρητήρια στη Λαμπρινη και στις προπονητριες του συλλόγου μας. Ευχόμαστε να τα καταφέρει και στο τελικό στάδιο και να μας κάνει ακόμη πιο περήφανους. Είμαστε ήδη περήφανοι βέβαια γιατί επιλέχθηκε ανάμεσα από διακόσιες νεάνιδες απ’ όλη την Ελλάδα. Ο σύλλογός μας συνεχίζει τις επιτυχίες του στα 8 χρόνια παρουσίας του, δουλεύοντας μεθοδικά και με σοβαρότητα.”\nΔήλωσε το Α.Σ Αρμονία Δήμου Δέλτα\nΑρμονία Δήμου ΔέλταΕθνική ΟμάδαΜελά Λαμπρινή


Στα Πειραματικά Δημοτικά Πανεπιστημίου Αθηνών (Μαράσλειο), η λειτουργία των Μαθητικών Ομίλων έχει ξεκινήσει από το σχολ. έτος 2011-12. Φέτος, θα πραγματοποιηθούν συνολικά 9 Μαθητικοί Όμιλοι. Η παρακολούθηση των Ομίλων ξεκινά αμέσως μετά την ολοκλήρωση της διαδικασίας εγγραφής και επιλογής των μαθητών. Κάθε Όμιλος απευθύνεται σε συγκεκριμένες ηλικίες μαθητών και η συμμετοχή σε αυτούς είναι ελεύθερη. Επίσης, κάθε τμήμα Ομίλου αποτελείται από 11 έως 20 μαθητές, από μία ή περισσότερες τάξεις του σχολείου ή και γειτονικών σχολείων. Σε περίπτωση περισσότερων αιτήσεων, θα υπάρξει επιλογή των μαθητών, με τρόπο ανάλογο των στόχων κάθε ομίλου. Οι Όμιλοι λειτουργούν μία φορά την εβδομάδα, μετά τη λήξη των μαθημάτων του Πρωινού Προγράμματος. Κάθε μαθητής έχει τη δυνατότητα να παρακολουθεί έως 2 Ομίλους. Στο τέλος του διδακτικού έτους θα δοθούν βεβαιώσεις παρακολούθησης.\nΗ έναρξη των μαθημάτων των Μαθητικών Ομίλων θα γίνει την εβδομάδα που ξεκινά στις 15 Οκτωβρίου, τις ημέρες και τις ώρες που έχουν ανακοινωθεί ανά Όμιλο. Η πρώτη συνάντηση κάθε Ομίλου θα είναι ενημερωτική για τους γονείς (την ημέρα και ώρα κάθε Ομίλου). Η παρακολούθηση των Ομίλων είναι υποχρεωτική και κάθε μαθητής έχει δικαίωμα μόνο για 4 απουσίες στη διάρκεια του σχολικού έτους.\nΓια την εγγραφή ενός μαθητή/τριας στον Όμιλο απαιτείται αίτηση από τον γονέα ή κηδεμόνα. Οι αιτήσεις θα διανεμηθούν στους μαθητές/τριες και θα πρέπει να επιστραφούν συμπληρωμένες στους δασκάλους/δασκάλες των τάξεων μέχρι και την Τετάρτη 10 Οκτωβρίου 2018.\nΟι διαθέσιμοι όμιλοι είναι οι παρακάτω.\nΔημήτρης Σαρρής Β' - ΣΤ' Δευτέρα 1.15 - 3.00 μ.μ.\nΘεατρικός Όμιλος Μαρασλείου\nΜαρία Ζαχαροπούλου Δ'-Ε'-ΣΤ' Δευτέρα 1.15 - 3.00 μ.μ.\nRobo-Ιστορίες: Κατασκευάζουμε τη γνώση!\nΚωνσταντινιά Ζηκούλη Γ' - Δ΄ Δευτέρα 1.30 - 3.00 μ.μ.\nΕλένη Αναστασιάδου Β' - ΣΤ' Τρίτη 1.15 - 4.00 μ.μ.\nΣοφία Σιμιτζόγλου Δ'-Ε'-ΣΤ' Τρίτη 1.15 - 3.00 μ.μ.\n«Φυσικά» δια χειρός (με ιδιοκατασκευές και μετρήσεις)\nΕλευθερία Μακρυγιάννη Ε' - ΣΤ' Τετάρτη 1.15 - 3.00 μ.μ.\nΕκφράζομαι και δημιουργώ μέσω της κίνησης\nΕρατώ Παλαιολόγου Β’-Γ’-Δ’ Πέμπτη 1.30 - 3.00 μ.μ.\nΧρυσάνθη Ζεπάτου Γ'- Δ' Πέμπτη 1.15 – 3.00 μ.μ.\nΌμιλος Ψυχολογίας: Πρόγραμμα κοινωνικής και συναισθηματικής ανθεκτικότητας: δυνατά παιδιά\nΚατερίνα Κωστακιώτη Ε' - ΣΤ' Τετάρτη 1.15 - 3.00 μ.μ.


Le Relais de Thiais | Huno Ξενοδοχείο\nLe Relais de Thiais - Huno.gr\nΞενοδοχεία > Γαλλία > Thiais > Chevilly-Larue > Le Relais de Thiais\n291 Avenue de Fontainebleau 3.2/5 "Καλούτσικο" (5 Κριτικές)\nΣύγκριση τιμών για τη διαμονή σας στο Le Relais de Thiais\nΚατατάσσεται 1st από 1 ξενοδοχεία της Thiais Booking.com\nκομψό Le Relais de ThiaisΤο\nLe Relais de Thiais είναι ένα κομψό και λειτουργικό ξενοδοχείο που βρίσκεται στην Thiais Γαλλία 2 αστέρων. Οι πρόσφατες κριτικές χρηστών βαθμολόγησαν το ακίνητο με 6.3 στα 10 το οποίο θεωρείται 'Καλούτσικο' για διαμονή σε ολόκληρη την Γαλλία.Οι επισκέπτες του Huno.com κατατάσσουν το ακίνητο στην 1st θέση από συνολικά1 ξενοδοχεία στην περιοχή.\nΥπάρχουν 82δωμάτια με με υπέροχες προδιαγραφές , και φτηνές τιμές απόEUR50 ωςEUR65.\nΤο ακίνητο βρίσκεται κοντά στο Rue Danton και στο Bercy. Με τοRue Courtois και το Rue Pierre Semard σε μικρή απόσταση.\nΌταν βρεθείτε στην Thiais, βγείτε έξω και εξερευνήστε τοπικές περιοχές όπως το Chevilly-Larue και το Voigny, και τα δύο είναι σε μικρή απόσταση από αυτό το ξενοδοχείο. Το Rungis, το Grignon και το Orly είναι επίσης υπέροχα μέρη που αξίζουν να πάτε ενόσω βρίσκεστε σε διακοπές.\nTο ακίνητο είναι διαθέσιμο σε 2 συνεργαζόμενες ιστοσελίδες συμπεριλαμβανομένωνBooking.com and Agoda. Αναζητήστε τιμές Le Relais de Thiais από αυτές τις ιστοσελίδες online καταχωρώντας την έρευνά σας στην από πάνω φόρμα ή συγκρίνετε όλες τις δυνατότητες διαμονής στην Thiais στα αριστερά.\nΕπιλογές τοπικής διαμονής που περιλαμβάνουν το 3αστέρων ibis Chevilly - Larue βρίσκονται κοντά στο Le Relais de Thiais. Επίσης εντός της περιοχής βρίσκεται το Le Fontainebleau και το ibis Budget. Για άλλες επιλογές δοκιμάστε το Holiday Inn Paris Orly Airport λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Le Relais de Thiais.


«Ροδοπέταλα σε μια επανάσταση», Τηλέμαχος .: Ελληνική Λογοτεχνία .: Ματιά\nΜατιά .: Βιβλία .: Λογοτεχνικά Βιβλία .: Ελληνική Λογοτεχνία .: «Ροδοπέταλα σε μια επανάσταση», Τηλέμαχος\nΝέα Βίντεο Η Αριάδνη είναι μια νεαρή γυναίκα που εργάζεται σε μια εταιρία, κάνοντας μια βαρετή δουλειά γραφείου. Όντας ορφανή από μικρή, έχει μεγαλώσει αγωνιζόμενη από την τρυφερή της ακόμα ηλικία. Πως όμως να […]\n23 Ιούν 2019 8 Ιούλ 2013\nΗ Αριάδνη είναι μια νεαρή γυναίκα που εργάζεται σε μια εταιρία, κάνοντας μια βαρετή δουλειά γραφείου. Όντας ορφανή από μικρή, έχει μεγαλώσει αγωνιζόμενη από την τρυφερή της ακόμα ηλικία. Πως όμως να παλέψεις την άχρωμη καθημερινότητα; Πως να αντικαταστήσεις με χρώματα το γκρι; Και να, εκεί που δεν το περιμένει, εμφανίζεται ένας άγνωστος που ανατρέπει όλη της τη ζωή. Ο Αλέξανδρος. Ο νεαρός ψηλός γεροδεμένος άντρας που φαίνεται να γνωρίζει πράγματα από το παρελθόν της που εκείνη -γιατί άραγε;- αγνοεί παντελώς!\nΟ Αλέξανδρος έχει την ηγετική θέση σε μια μυστική -στρατιωτικής δομής- ομάδα, τα μέλη της οποίας θεωρούν τους εαυτούς τους επαναστάτες. Επαναστάτες ενάντια στην κυριαρχία της Εταιρίας.\nΗ εταιρία φέρνει νέες τεχνολογίες στην πόλη. Νομίσαμε πως πρόκειται για ένα βιολογικό όπλο. Πληροφορίες λένε πως ήρθαν δύο. Το ένα είναι το πλάσμα που θανάτωσε τον σύντροφό μας. Το δεύτερο είναι ένας ιός. Πολλοί νομίζαμε πως ο τέλειος ιός είναι αυτός που σκοτώνει πιο γρήγορα. Όχι. Γι αυτούς ο τέλειος ιός είναι αυτός που νεκρώνει εγκεφαλικές λειτουργίες. Και αυτές οι λειτουργίες είναι οι λειτουργίες που σχετίζονται με τις αντιστάσεις του συνειδητού. Τυφλώνουν τον άνθρωπο και τον μετατρέπουν σε ζώο. Ο μόνος λόγος που δεν χρησιμοποιήθηκε σε μεγαλύτερο βαθμό αυτός είναι ότι φοβούνται τη μετάλλαξή του. Γνωρίζουν από εμάς τι συμβαίνει όταν ένα έμβιο πείραμα δεν πάει καλά και ανεξαρτητοποιείται. Όταν στρέφεται εναντίον τους. Κάποιοι από εσάς μου ζητήσατε μεγαλύτερη στρατιωτική δράση. Δυστυχώς θα κληθούμε να πράξουμε κάτι τέτοιο.\nΔεν έχουμε ούτε το ένα εκατομμυριοστό των χρημάτων της εταιρίας, δεν είμαστε πολυεθνική με παραρτήματα σε όλες τις χώρες, ούτε με πολιτικούς στο τσεπάκι μας, ούτε μίντια, έχουμε μονάχα την επιλογή της επίθεσης, της μάχης έως τον τελευταίο.\nΤης μάχης εναντίον της εταιρίας της οποίας υπάλληλος είναι η Αριάδνη. Η νεαρή υπάλληλος που χωρίς κάποιο συγκεκριμένο λόγο της προτάθηκε να αναλάβει διευθυντική θέση στο υποκατάστημα της Θεσσαλονίκης. Αντί όμως για την θέση εκείνη, στην πραγματικότητα της ετοίμασαν μια μόνιμη μετάθεση στον Δημιουργό. Χάρη όμως στην προειδοποίηση του Αλέξανδρου και στην παρατηρητικότητά της κατάφερε να γλυτώσει τη ζωή της. Και όχι μόνο αυτό. Κινούμενη επιθετικά έκλεψε από το δίκτυο της εταιρίας κάποια σημαντικά αρχεία και εγκατέστησε ένα πρόγραμμα που έδινε πρόσβαση σε αυτό στα μέλη της επαναστατικής ομάδας.\nΕκεί, στην Θεσσαλονίκη θα βρει την άκρη ενός νήματος που οδηγεί στο σκοτεινό παρελθόν της. Ένα ορφανοτροφείο πίσω από το οποίο βρίσκεται η εταιρία και στο οποίο μεγαλώνει τους μελλοντικούς υπαλλήλους της. Επεμβαίνοντας όχι μόνο στη μόρφωσή τους αλλά ακόμα και σε αυτές τις φυσικές λειτουργίες τους, όπως η ικανότητα αναπαραγωγής στις γυναίκες, την οποία αφαιρούν ώστε να μην χάνονται μέρες και ώρες εργασίας κατά τη διάρκεια της εγκυμοσύνης ή της μηνιαίας περιόδου τους. Τόσο η Αριάδνη όσο και ο Αλέξανδρος ήταν οικότροφοι αυτού του ορφανοτροφείου. Όπως ακριβώς και ο Αλκιβιάδης, ένα πρώην μέλος των επαναστατών, που πλέον κινείται στον χώρο του υποκόσμου.\nΓύρω από αυτούς τους τρεις χαρακτήρες, ο Τηλέμαχος έχει χτίσει το μυθιστόρημά του «Ροδοπέταλα σε μια επανάσταση» που κυκλοφόρησε από τις εκδόσεις Ιβίσκος το 2013. Ένα έργο που κινείται στις παρυφές της δυστοπίας με ελληνικό χρώμα και άρωμα. Ένα μυθιστόρημα δράσης που τόσο η πλοκή όσο και οι έντονες μάχες -πολλές φορές σώμα με σώμα- το κάνουν να θυμίζει κινηματογραφικές ταινίες αυτού του είδους.\nΈνας πολυεθνικός κολοσσός, που διοικείται από μια κάστα μυημένων, κατέχει στις περισσότερες αγορές της υφηλίου μονοπωλιακές επιχειρήσεις που δεν τολμά κανείς να αμφισβητήσει και απεργάζεται την υποδούλωση της ανθρωπότητας κάτω από ένα νεο-φεουδαρχικό καθεστώς απόλυτου ελέγχου και υπακοής των ανθρώπων.\nΗ Αριάδνη είναι μια κοπέλα που εργάζεται για την εταιρία. Έχει μεγαλώσει χωρίς γονείς και υποφέρει από ένα κενό μνήμης που απ’ όσο γνωρίζει προήλθε από τροχαίο. Η αλήθεια όμως είναι πολύ διαφορετική και όταν αρχίζει να την ανακαλύπτει, η ζωή της μπαίνει σε ανεξέλεγκτη κι επικίνδυνη τροχιά. Ένα πέπλο μυστηρίου καλύπτει τα πάντα και προστατεύεται καλά από όσους προσπαθούν να το αφαιρέσουν. Καθώς αυτό σιγα-σιγά τραβιέται, η αλήθεια αποδεικνύεται ιδιαίτερα δυσάρεστη.\nΜια ομάδα επαναστατών, με κοινό παρελθόν και αρχηγό τον Αλέξανδρο, μάχονται ενάντια στην τυραννία, και ο αγώνας τους απλώνεται στους δρόμους και στις θάλασσες μιας άλλης Ελλάδας, όπου εταιρικοί συνωμότες, μυστικές σέχτες, γαλαζοαίματοι, αστυνομικοί, οργανωμένοι μαφιόζοι αλλά και καθημερινοί άνθρωποι εμπλέκονται σ’ ένα θρίλερ διαρκούς αγωνίας και ανατροπών.\nΈνα μυθιστόρημα με έντονη και ρεαλιστική δράση, μυστήριο, ερωτισμό, χιούμορ, διαλόγους ηθικής αναζήτησης, αλλά και βαθιές κοινωνικές και πολιτικές προεκτάσεις, γραμμένο με θεατρικούς διαλόγους, που διαβάζεται ευχάριστα για δεύτερη και τρίτη φορά με αμείωτο ενδιαφέρον και αγωνία.\nΝέα Βίντεο Υπάρχουν έρωτες εφηβικοί, γεροντικοί, σαρκικοί, πλατωνικοί, νερόβραστοι, συγκλονιστικοί, βραχείς, αιώνιοι, αλλά και απαγορευμένοι! Οι τελευταίοι είναι και οι...\n«Τα χρόνια τρέχοντας», της Τούλας Τίγκα\nΣτην αρχή ήταν η παρέα στο Βόλο, με βασικά μέλη την Εύα, τη Σμαρώ, τον Πετράκη και την Αναστασία. Τέσσερα...\n«Κάποτε στη Σαλονίκη», Μεταξία Κράλλη\nΜια ρομαντική ιστορία τοποθετημένη στη λιγότερο ρομαντική περίοδο της σύγχρονης Ιστορίας. ...


Μ. Γεράνης: Αφοσιωμένος στον τόπο του | ThessNews\nTHESSNEWS.GR ΤΕΤΑΡΤΗ, 3 ΙΟΥΝΙΟΥ 2020\nΣΥΝΕΝΤΕΥΞΕΙΣ 22.4.2019 | 13:26\nΜ. Γεράνης: Αφοσιωμένος στον τόπο του\nσυνέντευξη στον ΣΤΕΦΑΝΟ ΔΙΑΜΑΝΤΟΠΟΥΛΟ\nΈχει χαρακτηριστεί η ήρεμη δύναμη της αυτοδιοίκησης γιατί μετράει δύο δεκαετίες ως αιρετός, πρωτεύει στην προτίμηση των συμπολιτών του και προσφέρει ουσιαστικό έργο χωρίς ποτέ να επιδιώκει τα φώτα της δημοσιότητας.\nΕίναι ένας επαγγελματίας που καλλιεργεί λεβάντα στο βουνό και «τρέχει» τον Κωσταντή από τα καραβάκια της θαλάσσιας συγκοινωνίας Θεσσαλονίκης, πατέρας τριών παιδιών, που καταφέρνει όμως να είναι πάντα εκεί για το Δήμο.\nΚύριε Γεράνη, ο Ιγνάτιος Καϊτεζίδης φαίνεται να μην έχει αντίπαλο στον δήμο Πυλαίας-Χορτιάτη. Πιστεύετε ότι η εκλογή εκεί έχει κριθεί; Ότι ενδεχομένως δεν χρειάζεται να κάνετε και ιδιαίτερη προσπάθεια για τη δική σας επανεκλογή;\nΟ Ιγνάτιος είναι ένας επιτυχημένος δήμαρχος και δίκαια προηγείται στις προτιμήσεις των συνδημοτών μας. Μαζί, έχουμε μια άριστη συνεργασία από το 2010 και μπορώ να σας πω με σιγουριά, ότι αυτή η εμπιστοσύνη που μας δείχνει ο κόσμος στηρίζεται σε πολλή και ουσιαστική δουλειά. Το Πανόραμα, η Πυλαία, ο Χορτιάτης, το Φίλυρο, η Εξοχή, το Ασβεστοχώρι, όλοι μας οι οικισμοί έχουν δει σημαντική πρόοδο, σημαντικά έργα και βελτίωση του επιπέδου ζωής.\nΤο πιο σημαντικό όμως είναι να συνεχίζουμε, να μην γυρνάμε πίσω. Γι’ αυτό έχουν τεράστια σημασία οι εκλογές. Γιατί τώρα είναι η ώρα που οι δημότες αποφασίζουν για τα επόμενα χρόνια του τόπου τους. Και γι’ αυτό, ποτέ δεν θεωρώ τίποτα δεδομένο. Χαίρομαι για την εμπιστοσύνη αλλά οφείλω συνέχεια και συνέπεια. Και μεγάλη προσπάθεια.\nΘα ασχοληθείτε πάλι με τα σκουπίδια, να το πω πιο επίσημα, με τη διαχείριση των στερεών αποβλήτων;\nΚαλά κάνετε και ρωτάτε, αφού πραγματικά το παράκανα με τα σκουπίδια! Να σας πως όμως ότι δεν είναι μικρή υπόθεση. Με επέλεξαν να αναλάβω τον φορέα διαχείρισης στερεών αποβλήτων της Κεντρικής Μακεδονίας και το είδα ως ευκαιρία για μια ουσιαστική προσφορά προς το δήμο μου αλλά και τους άλλους 37 δήμους της περιοχής μας. Το πρώτο θέμα τότε ήταν να ξεκολλήσει ο Σταθμός Μεταμόρφωσης στην Ευκαρπία, το καταφέραμε και ανέπνευσε το πολεοδομικό συγκρότημα ολόκληρο, όχι μόνο ο Δήμος Πυλαίας-Χορτιάτη. Ο φορέας μας συνεχίζει να είναι ο πρώτος στην Ελλάδα, τα έργα και οι μελέτες για τους ΧΥΤΑ προχωρούν με τρόπο που απέσπασε ευρωπαϊκό βραβείο, οι μονάδες επεξεργασίας πήραν το δρόμο τους, λειτουργεί το πρόγραμμα ενημέρωσης-ευαισθητοποίησης. Για μένα ήταν μεγάλη τιμή αυτή η ανάθεση και έχω αποκτήσει απίστευτη εμπειρία στα απορρίμματα, αλλά και στην ανακύκλωση και στην επανάχρηση. Για μένα αυτά είναι πολιτισμός στην πράξη. Τον πρώτο λόγο, όμως, τον έχει ο πάντα ο δήμος.\nΑναφερθήκατε στον πολιτισμό και σας έχω ακούσει να λέτε πως ο δήμος σας πρέπει να γίνει πρότυπο. Πώς το εννοείται;\nΝαι, θέλω από τον Χορτιάτη ψηλά μέχρι το παραλιακό μέτωπο της Πυλαίας να έχουμε έναν δήμο πρότυπο σε ευρωπαϊκό επίπεδο, έναν τόπο όπου αξίζει να ζεις, να μεγαλώνεις παιδιά, να αθλείσαι, να χαίρεσαι την πόλη και τη φύση, να απολαμβάνεις την καθημερινότητά σου. Αυτά κάνει ένας πολιτισμένος τόπος, αυτά για μένα είναι πολιτισμός. Η ουσία μιας καλής καθημερινότητας, η ασφάλεια που νιώθουν οι δημότες, η αισθητική και η λειτουργικότητα του δημόσιου χώρου. Σας μίλησα για την καθαριότητα αλλά είναι και η αντιπλημμυρική άμυνα, στην Πυλαία κυρίως, που είχαμε θέματα, είναι τα σχολεία, είναι η αποχέτευση, είναι τα κοιμητήρια, είναι τα πάρκα, τα γυμναστήρια... Με δυό λόγια, αυτά που έχω δουλέψει από τότε που ήμουν δήμαρχος Χορτιάτη.\nΚαι, επιτρέψτε μου, δεν υπάρχει μεγαλύτερη χαρά για έναν άνθρωπο που αφιερώνει τόσο χρόνο στα κοινά, από το να βλέπει να υλοποιούνται τα πράγματα που σχεδίασε δέκα και δεκαπέντε χρόνια πριν. Θα μου πείτε ότι το αποχετευτικό του Ασβεστοχωρίου μπορεί να σου δώσει χαρά; Θα σας απαντήσω ευθέως. Αν θέλεις να είσαι χρήσιμος στην αυτοδιοίκηση, με τέτοια πράγματα θα χαίρεσαι. Τα υπόλοιπα είναι δημόσιες σχέσεις!\nΦαίνεται ότι οι περιφερειακοί δήμοι, όπως είναι ο δικός σας, τα καταφέρνουν καλύτερα από τον κεντρικό όπου τα προβλήματα της καθημερινότητας όπως η καθαριότητα, οι συγκοινωνίες, η στάθμευση ή τα τραπεζοκαθίσματα είναι μόνιμα προβλήματα. Τι θα συμβουλεύατε τον επόμενο δήμαρχο Θεσσαλονίκης; Έχετε κάποια εκτίμηση για το ποιος θα είναι;\nΜου βάζετε δύσκολα! Πρώτα απ’ όλα, γιατί δεν θέλω να κάνω κριτική για καταστάσεις και αιτίες που δεν έχω μελετήσει. Κι έπειτα γιατί μερικά πράγματα μου φαίνονται αυτονόητα. Εδώ είμαστε ένας πληθυσμός 5 φορές μικρότερος από το δήμο Θεσσαλονίκης, αλλά απλωμένοι σε μια περιοχή 8 φορές μεγαλύτερη. Πως τα καταφέρνουμε με 100 υπαλλήλους καθαριότητας και εκεί δεν φτάνουν περίπου1200; Θα μου πείτε, και σωστά, ότι το κέντρο της Θεσσαλονίκης δέχεται τεράστιο φορτίο κατοίκων, επαγγελματικών ή επιχειρηματικών δράσεων και επισκεπτών. Να, λοιπόν, που θα έστρεφα την προσοχή του επόμενου δημάρχου. Στη διαχείριση της κίνησης και της επιβάρυνσης της πόλης από τα απορρίμματα, στη προστασία της ευταξίας και των δημόσιων χώρων. Πολύς κόσμος σε μικρό χώρο, αυτά χρειάζεται.\nΤώρα, για το ποιος εκτιμώ ότι θα γίνει δήμαρχος και πώς θα πολιτευτεί, είμαι πραγματικά σε απορία. Αν είχε αποδεχθεί την υποψηφιότητα ο Καϊτεζίδης, ίσως τώρα θα μπορούσα να υπολογίσω πιο σωστά, γιατί ξέρω την αξία του, τη μεθοδικότητά και τη συναινετικότητά του. Έτσι όπως είναι οι υποψηφιότητες στο δήμο Θεσσαλονίκης, ο θεός να φωτίσει τους δημότες!\nΔεν παρακολουθείτε ή δεν πιστεύετε στις δημοσκοπήσεις; Στο δήμο Θεσσαλονίκης έχει ήδη φανεί ποιος προηγείται με σαφή διαφορά.\nΤις παρακολουθώ όπως κάθε πολίτης, αλλά δεν αναφέρομαι μόνο στο νικητή. Με ενδιαφέρει η λειτουργία της δημαρχίας την επόμενη μέρα. Αυτό που ενδιαφέρει και τον δημότη, δηλαδή, πέρα από την κούρσα των εκλογών και την κομματική ή προσωπική επιτυχία του οποιουδήποτε. Με την πολυδιάσπαση και τα ρήγματα, που σε ένα βαθμό δικαιολογεί μια προεκλογική περίοδος, φοβάμαι ότι η διοίκηση του κεντρικού δήμου αύριο θα είναι δύσκολη -θυμηθείτε τον Κλεισθένη....! Γι αυτό λέω συχνά στους συμπολίτες μου, εδώ στον δικό μας δήμο, ότι χρειαζόμαστε ισχυρή, ενιαία διοίκηση. Αν θέλεις να κάνεις δουλειά, δεν μπορείς να χάνεις χρόνο με πολιτικάντικες συζητήσεις στο δημοτικό συμβούλιο.\nΚύριε Γεράνη, με αυτήν την προφανή πολιτική εμπειρία και τις γνώσεις σας, τι γνώμη έχετε για το μείζον εθνικό θέμα αυτής της περιόδου;\nΠολιτικοί με έναν τρόπο είμαστε όλοι, εγώ θα προτιμούσα να προσδιορίζομαι ως αυτοδιοικητικός. Εκεί είναι η εμπειρία μου, στην αυτοδιοίκηση αφιέρωσα όλη μου την προσπάθεια και έτσι θέλω να συνεχίσω και στα 53 μου και αργότερα όσο με εμπιστεύονται οι συνδημότες μου. Να ρωτήσω εγώ, όμως, όταν αναφέρεστε σε μείζον εθνικό θέμα ποιο εννοείται, τα Σκόπια ή το Αιγαίο;\nTo λέω γιατί, με τη δυστυχία που έχουμε για κυβέρνηση, έχουν αναμοχλευθεί όλα τα αγκάθια της εξωτερικής πολιτικής της χώρας, σε μια περίοδο που η Ελλάδα δεν βρίσκεται στην πιο ισχυρή θέση. Για το θέμα των Σκοπίων, τα πράγματα δεν είναι απλά, αλλά δεν μπορούμε και να μείνουμε με σταυρωμένα τα χέρια, φωνάζοντας μόνο για να μας ακούνε οι δικοί μας. Πρέπει να γίνουν ενέργειες αμέσως.\nΤο λέω στη σημερινή κυβέρνηση, αλλά και σε όποια τη διαδεχθεί. Αξιοποιείστε τις παραβιάσεις της συμφωνίας από τους γείτονες και προχωρήστε στην καταγγελία της συνθήκης (που, κακώς, κυρώθηκε από την ελληνική Βουλή). Θέστε την σε αναστολή, αμέσως, χρησιμοποιώντας το επεισόδιο με τα κρασιά της Μακεδονίας, για παράδειγμα, ως ουσιώδη παραβίαση των συμφωνηθέντων. Ο διεθνής αντίκτυπος θα είναι προς όφελός μας και οι πιέσεις θα ασκηθούν μόνο προς το ψευδεπίγραφο κράτος και όχι προς την Ελλάδα. Ο στόχος είναι να αναγνωριστεί παγκόσμια ότι Μακεδονία δεν είναι τοπωνύμιο, δεν είναι γεωγραφικός προσδιορισμός, αλλά το όνομα μιας μεγάλης ιστορίας, είναι το όνομα ενός μεγάλου πολιτισμού και δεν μπορεί να συμπίπτει με την ιθαγένεια υπηκόων οποιουδήποτε κράτους, ούτε με τη γλώσσα τους. Αν δώσουμε τη μάχη τώρα, θα την κερδίσουμε. Αν περιμένουμε χρόνια θα χάσουμε το δίκιο μας.\nΓια να ξαναγυρίσουμε, όμως, στα αυτοδιοικητικά, θα ήθελα να τονίσω τη σημασία που έχει, ακόμα και για τη διεθνή μας πολιτική, να είμαστε σωστοί και αναπτυξιακά προσανατολισμένοι στον τόπο μας, στη χώρα μας γενικά, αλλά και στο δήμο του ο καθένας. Ο δήμος που λειτουργεί σωστά είναι δείκτης υγείας και ισχύος. Η προσπάθεια όλων μας να διοικούμε σωστά το σπίτι μας, την επιχείρηση μας, τον δήμο μας, τελικά ωφελεί τη χώρα. Δεν λέω ότι ο Δήμος Πυλαίας-Χορτιάτη θα τρομάξει τον… Ερντογάν, αλλά ότι αν είχαμε τριακόσιους τέτοιους δήμους στη χώρα, κανένας δεν θα μπορούσε να μας αγγίξει! Αυτού του είδους τους Τριακόσιους χρειαζόμαστε περισσότερο σήμερα!\nΜιας και αναφερθήκατε και πάλι στο δήμο-πρότυπο, πείτε μου πώς βλέπετε την τάση όλο και περισσότεροι Έλληνες να γίνονται υποψήφιοι; Είναι μια μόδα που θα περάσει;\nΈχετε δίκιο, έχει γίνει σχεδόν ανέκδοτο, αλλά εγώ το βλέπω μόνο θετικά. Καταρχήν να σας πω ότι η αυτοδιοίκηση είχε πάντα μεγάλο ενδιαφέρον και συμμετοχή των πολιτών. Σ’ αυτές τις εκλογές απλώς χρειάζονται περισσότεροι άνθρωποι γιατί αυξήθηκαν οι υποψήφιοι συνδυασμοί. Το βρίσκω οπωσδήποτε θετικό γιατί η συμμετοχή του πολίτη που μέχρι χθες ήταν παρατηρητής σημαίνει μεγαλύτερη εμπλοκή, περισσότερη συμμετοχή στο δημόσιο διάλογο. Ο μέχρι χθες ψηφοφόρος που γίνεται υποψήφιος δημοτικός σύμβουλος μαθαίνει περισσότερα πράγματα για το δήμο του, για τα προβλήματα και τις ενδεχόμενες λύσεις, ακούει ίσως για πρώτη φορά ότι λεφτά δεν υπάρχουν για όλα και ότι χρειάζονται προτεραιότητες, αξιολογεί πιο έγκυρα τους ανθρώπους, που μέχρι χθες θεωρούσε απλώς «πολιτικούς». Αυτή η καινούργια γνώση βελτιώνει και τους ίδιους τους νέους υποψήφιους, βελτιώνει και ’μας τους πιο δοκιμασμένους.\nΠροσωπικά χαίρομαι με αυτόν τον «πληθωρισμό» υποψηφίων, γιατί βλέπω περισσότερα μυαλά και περισσότερη ενέργεια να μπαίνει στην αυτοδιοίκηση. Εύχομαι σε όλους καλή επιτυχία και θα ήθελα να τους βεβαιώσω ότι είναι μεγάλη επιτυχία να έχουν την εμπιστοσύνη και την ψήφο των συνδημοτών τους. Όποιος κι αν είναι ο αριθμός των ψήφων, είναι μεγάλο πράγμα να σε ψηφίζει ο συμπολίτης σου που μέχρι χθες δεν σε ήξερε, ούτε μέσα από το facebook.\nΑυτή τη μάχη δίνει ο καθένας μας. Και γι’ αυτό, θα ήθελα να προτρέψω τους αναγνώστες μας να χρησιμοποιήσουν τους σταυρούς, να κάνουν πιο προσωπική την επιλογή τους για το Δήμο. Δώστε σταυρό στους ανθρώπους που ξέρετε και εμπιστεύεστε, δώστε όμως και την ευκαιρία σε νεότερους να δοκιμαστούν.\nΚαι μια τελευταία κουβέντα -θα ακουστεί πολύ προεκλογική, το ξέρω, αλλά σε έναν μήνα σχεδόν ψηφίζουμε- για το δήμο Πυλαίας και Χορτιάτη: όσες κι αν είναι οι επιτυχίες, όσο ισορροπημένη κι αν είναι η οικονομική διαχείριση, κανένας δήμος δεν μπορεί να επαναπαύεται. Έτσι και σε μας, στον Χορτιάτη, στην Πυλαία, στο Ασβεστοχώρι, στο Φίλυρο, στην Εξοχή, αλλά και στο Πανόραμα πρέπει να διαφυλάξουμε όσα πετύχαμε και συνεχίζουμε να υλοποιούμε, αλλά χρειάζεται να προχωράμε πάντα μπροστά, να σχεδιάζουμε και να υλοποιούμε ένα καλύτερο αύριο.\nΑπό το φύλλο της THESSNEWS #154 (20/04/2019-21/04/2019)\nT. Θεοδωρικάκος: Έκτακτη βοήθεια 200.000 ευρώ για τις καταστροφές στη Λέρο\nΕντολή για έκτακτη βοήθεια ύψους 200.000 ευρώ για τις καταστροφές στη Λέρο έδωσε ο υπουργός Εσωτερικών Τάκης Θεοδωρικάκος. Ο ...\nΝ. Κεραμέως: Δεν κατανοώ το νόημα του αιτήματος των φοιτητών του ΑΠΘ για το εξάμηνο\nΓια το αίτημα που έθεσαν οι φοιτητές του ΑΠΘ να περάσουν το εξάμηνο χωρίς εξετάσεις λόγω κορωνοϊού, μίλησε η υπουργός Παιδείας ...\nΥΠΟΙΚ: H μείωση του ΦΠΑ στο 13% στις μεταφορές συμπεριλαμβάνει και τα ταξί\nΣτη μείωση του ΦΠΑ στο 13% εντάσσονται και τα κόμιστρα των ταξί, διευκρινίζει σε ανακοίνωση του το Υπουργείο Οικονομικών. «Είναι ...\nΗΠΑ: Η στιγμή που ο Τραμπ ζητάει από τη Μελάνια να χαμογελάσει ενώ φωτογραφίζονται (VIDEO)\nΤο Εθνικό Ιερό του Αγίου Ιωάννη Παύλου Β’ δίπλα στο Καθολικό Πανεπιστήμιο της Αμερικής επισκέφθηκαν χθες ο Αμερικανός ...\nΚινητοποίηση ταξιτζήδων έξω από το ΥΠΟΙΚ – Ζητούν μέτρα στήριξης\nΚινητοποίηση θα πραγματοποιήσουν σήμερα στις 7 το απόγευμα μπροστά στο υπουργείο Οικονομικών στην Αθήνα οι ιδιοκτήτες ταξί. «Τα ...\nΜ. Τσαβούσογλου: Τα νησιά δεν έχουν υφαλοκρηπίδα\n«Τα νησιά δεν έχουν υφαλοκρηπίδα, μόνο χωρικά ύδατα που φτάνουν τα 6 ναυτικά μίλια», υποστήριξε ο Τούρκος υπουργός ...\nΣυνεχείς ροές μεταναστών στην Ειδομένη - Σκαρφαλώνουν στα τρένα- Λεηλατούν περιουσίες\nΚάθε τρόπο και κάθε μέσο χρησιμοποιούν πρόσφυγες και μετανάστες, αναζητώντας διόδους προς την Ευρώπη, διακινδυνεύοντας ακόμα ...\nΗΠΑ: Διαδηλωτές έξω από τον Λευκό Οίκο - 1.600 στρατιώτες στους δρόμους\n«Βράζουν» οι ΗΠΑ με εκατοντάδες ανθρώπους να συγκεντρώνονται χθες το βράδυ έξω από τον Λευκό Οίκο παρά την ...\nΔιαμαρτυρία εμπόρων στο ΥΜΑΘ – Ζητούν άμεσα μέτρα στήριξης (ΦΩΤΟ)\nΔιαμαρτυρία έξω από το ΥΜΑΘ πραγματοποίησαν νωρίτερα μέλη του συλλόγου μικτών και αυτοαπασχολούμενων εμπόρων νομού Θεσσαλονίκης. ...\nΕξιχνιάστηκε πλήθος κλοπών και μια ληστεία στη Θεσσαλονίκη\nΧαλκιδική: Καλλιεργούσαν κάνναβη σε αγροικία – Στη «φάκα» τέσσερα άτομα (ΦΩΤΟ)\nΑναπτυξιακά έργα και μεταρρυθμίσεις στην αυτοδιοίκηση στο επίκεντρο της συνάντησης Θεοδωρικάκου – Ζέρβα\n«Τα νησιά δεν έχουν υφαλοκρηπίδα, μόνο χωρικά ύδατα που φτάνουν τα 6 ναυτικά μίλια», υποστήριξε ...


Στην αναζητηση για υπουργοι Βρεθηκαν 36 σελιδες\nΑΠΟ ΤΟΝ ΠΑΓΚΟ ΤΟΥ ΠΑΠΑ ΠΡΩΤΑ ΠΕΡΝΑΝΕ ΟΙ ΥΠΟΥΡΓΟΙ\nΜεσαίωνας. Τόσο πίσω, χίλια χρόνια και ακόμα πιο πίσω, σε πάει αυτό το... παραδοσιακό και καθόλου απαραίτητο κόλπο με την ορκομωσία. λέει, της κυβέρνησης.\nΗ εκλογή του 78χρονου Τζο Μπάιντεν σε βάρος του 74χρονου Ντόναλντ Τραμπ έδωσε ισχυρά επιχειρήματα σε όσους πιστεύουν στην αρχή ότι ο...\nΟ ΚΩΣΤΑΚΗΣ, Ο ΓΙΩΡΓΑΚΗΣ, Ο ΑΝΤΩΝΑΚΗΣ, ΟΙ ΑΡΓΟΣΧΟΛΟΙ\nΤο αίσχος με τους πρώην. Αυτούς τους τρεις καμπαλέρος οι οποίοι... ήταν, αλλά συνεχίζουν να αποτελούν μια ξεχωριστή κατηγορία. Με τις ευλογίες του συστήματος.\nΥΠΟΥΡΓΟΥΣ ΒΓΑΖΟΥΝ ΤΑ ΠΑΝΕΠΙΣΤΗΜΙΑ, ΟΧΙ ΕΠΙΣΤΗΜΟΝΕΣ\nΣτη σέντρα βγήκαν πάλι οι φοιτητές. Και για να είμαστε συγκεκριμένοι αναφερόμαστε στους ''οργανωμένους'' φοιτητές. Άλλο η ομάδα, η ΠΑΕ, άλλο η Θύρα 7 και 13. Μην τα μπερδεύουμε.\nΔΕΝ ΟΡΚΙΖΕΤΑΙ ΥΠΟΥΡΓΟΣ ΝΑ... ΧΡΩΣΤΑΕΙ ΛΕΦΤΑ\nΟ Τέρενς Κουίκ δήλωσε στο Πόθεν Έσχες ότι έχει στην άκρη μόνο 1.500 ευρώ, και ότι χρωστάει στο δημόσιο και στις τράπεζες ένα ποσό 1,250.000 ευρώ.\n... ΚΑΙ ΟΙ ΥΠΟΥΡΓΟΙ ΚΑΝΟΥΝ ΤΗΝ ΠΛΑΚΑ ΤΟΥΣ\nΑπό την πρώτη μέρα της μεταπολίτευσης, καλοκαίρι του 1974, άρχισε, σε επίπεδο κυβερνητικό, ο αέρα πατέρα χαρτοπόλεμος ενάντια στο φαινόμενο της βίας στους αθλητικούς χώρους.\nΉρθε η πολυπόθητη στιγμή να ορκιστεί πρωθυπουργός. Τι περισσότερο να περιμένει ο πολιτικός! Το παραπάνω δεν υπάρχει. Αυτονόητο ότι η ευθύνη είναι μεγιστοτεράστια. Καμιά σύγκριση με το βάρος που σηκώνει ο αρχηγός κόμματος, ο υπουργός. Είναι πρωθυπουργός πλ......\nΟργίασαν οι χούλιγκαν. Ακούγεται γραφικό να χαρακτηρίζει κανείς ως ''χούλιγκαν'' και τους κανονικούς εγκληματίες. Κάποιους κυρίους που οργανωμένα και με τη σιγουριά πως θα δράσουν εγκληματικά δεν πρόκειται να υποστούν τις συνέπειες του νόμου. Που γράφουν ......


Νεκτάριος Φαρμάκης: «Θέλω να φέρω νέες δουλειές στη Δυτική Ελλάδα» - PatrisNews - Εφημερίδα Πατρίς Ηλείας\nΕκλογές Πολιτική Συνεντεύξεις\nΝεκτάριος Φαρμάκης: «Θέλω να φέρω νέες δουλειές στη Δυτική Ελλάδα»\nΓιάννης Αργυρόπουλος 4 Νοεμβρίου 2018 - 12:55 4 Νοεμβρίου 2018 - 13:11 Δεν επιτρέπεται σχολιασμός στο Νεκτάριος Φαρμάκης: «Θέλω να φέρω νέες δουλειές στη Δυτική Ελλάδα»\n«Όλα αυτά τα χρόνια η περιοχή μας βιώνει την υπάναπτυξη και την απομόνωση»\nH επιλογή της Νέας Δημοκρατίας για στήριξη του Νεκτάριου Φαρμάκη, ως υποψήφιου Περιφερειάρχη Δυτικής Ελλάδας είναι γεγονός ότι αποτέλεσε έκπληξη. Μέρα με τη μέρα όμως ο39χρονος δικηγόρος από το Αγρίνιο επιβεβαιώνει όσους υποστηρίζουν ότι ξέρει να αγωνίζεται με πείσμα και με πάθος και στο τέλος να βγαίνει νικητής. Ο ίδιος στη συνέντευξη που παραχώρησε στην εφ. «Πατρίς» δεν κρύβει την αισιοδοξία του για την έκβαση του αγώνα του και δηλώνει έτοιμος να αναλάβει τα ηνία της Περιφέρειας. Ο κ. Φαρμάκης που έχει ξεκινήσει ένα κύκλο επισκέψεων και στους τρεις νομούς της Περιφέρειας χαρακτηρίζει εξαιρετικές τις εντυπώσεις του από την επικοινωνία με του πολίτες, ενώ ιεραρχώντας τα προβλήματα της Δυτικής Ελλάδας αναφέρει ως μεγαλύτερα «την ανεργία, την έλλειψη υποδομών, τις ενδοπεριφερειακές ανισότητες, και την αδυναμία εκμετάλλευσης πλουτοπαραγωγικών πηγών». Γι αυτό και τονίζει ότι ο πρώτος στόχος του είναι «νέες θέσεις εργασίας» με την ενίσχυση της τοπικής επιχειρηματικότητας και την προσέλκυση νέων επενδύσεων\nΚύριε Φαρμάκη, ποιες είναι οι πρώτες σας εντυπώσεις από την επικοινωνία σας με τους πολίτες και τους φορείς της Δυτικής Ελλάδας μετά την επίσημη ανακοίνωση της υποψηφιότητας σας;\nΕξαιρετικές. Και αναφέρομαι κυρίως στους δύο νομούς που δεν με γνωρίζουν τόσο καλά, δηλαδή στην Αχαΐα και στην Ηλεία, αφού, όπως είναι λογικό, στην Αιτωλοακαρνανία με γνωρίζουν πολύ καλύτερα. Είναι, θα μπορούσα να πω, έως και συγκινητικός ο τρόπος με τον οποίο με έχουν υποδεχτεί μέχρι σήμερα όλοι. Και νομίζω ότι αποτυπώνεται παντού η διάθεση μίας μεγάλης αλλαγής στην Περιφέρεια, με νέους ανθρώπους και νέες λογικές.\nΠοια είναι τα βασικά προβλήματα που αντιμετωπίζει σήμερα η Δυτική Ελλάδα;\nΌλοι τα ξέρουμε… Υπανάπτυξη, ανεργία, έλλειψη υποδομών, ενδοπεριφερειακές ανισότητες, αδυναμία εκμετάλλευσης πλουτοπαραγωγικών πηγών. Και ξέρετε, είναι πλήρως απογοητευτικό να μιλάμε για τα ίδια προβλήματα τόσα χρόνια. Αλλά, προφανώς υπάρχουν αιτίες. Και η κυριότερη είναι η διαχειριστική και γραφειοκρατική αντίληψη της Περιφερειακής Αρχής σε συνδυασμό με την αδυναμία της να εκπονήσει ένα ουσιαστικό σχέδιο παραγωγικής ανάπτυξης, στηριγμένο στις ξεχωριστές δυνατότητες κάθε περιοχής.\nΓια την Ηλεία το μείζον θέμα είναι η κατασκευή του δρόμου «Πάτρα – Πύργος – Τσακώνα». Σκοπεύετε να αναλάβετε πρωτοβουλίες για την ολοκλήρωση του;\nΟ αυτοκινητόδρομος από την Πάτρα μέχρι τη Τσακώνα είναι ένα πολύ σημαντικό έργο, στο οποίο όλοι ξέρουμε τι έχει συμβεί και πόσο μεγάλες είναι οι ευθύνες της κυβέρνησης, αλλά και του Περιφερειάρχη που σιώπησε και δέχτηκε το σπάσιμο του έργου σε πολλές εργολαβίες. Και σαφώς θα είναι από τα έργα – προμετωπίδες της διεκδικητικής μας προσπάθειας, ώστε να ολοκληρωθεί το συντομότερο δυνατό. Επιτρέψτε μου όμως να προσθέσω ότι, δυστυχώς, δεν είναι μόνο αυτό το πρόβλημα της Ηλείας, που ενώ κατά την άποψή μου θα μπορούσε να είναι η «βιτρίνα» της Δυτικής Ελλάδας σε θέματα πολιτισμικής και τουριστικής ανάπτυξης, παραμένει μία περιοχή με μεγάλες υστερήσεις, εξαιτίας της αντίληψης της Περιφερειακής Αρχής που ανέφερα νωρίτερα.\nΠοιο είναι το αναπτυξιακό σχέδιο για τη Δυτική Ελλάδα; Σε ποιους τομείς θα επικεντρώσετε το ενδιαφέρον σας;\nΑναμφίβολα, ο πρώτος στόχος είναι ένας: Δουλειές! Χρειαζόμαστε νέες θέσεις εργασίας, να ανέβει το ΑΕΠ της περιοχής, οι νέοι και οι νέες να μένουν εδώ και να φτιάχνουν οικογένειες, η τοπική επιχειρηματικότητα να ενισχυθεί, αλλά και να προσελκύσουμε νέες επενδύσεις. Δρόμοι, λιμάνια και αεροδρόμια αποτελούν «εργαλεία» ανάπτυξης της παραγωγικότητας, αλλά από μόνα τους δεν δημιουργούν νέες δουλειές. Χρειάζονται πολλά. Πρέπει να δούμε με εντελώς διαφορετικό πρίσμα την ανάπτυξη των Βιομηχανικών και Βιοτεχνικών Περιοχών, να δημιουργήσουμε ένα παραγωγικό όραμα για κάθε νομό με βάση τα ιδιαίτερα χαρακτηριστικά του, να τρέξουμε τις διαδικασίες για ουσιαστική έλευση και χρήση του φυσικού αερίου για βιομηχανική και βιοτεχνική χρήση καθώς, η νυν Περιφερειακή Αρχή έχει συμφωνήσει σε ένα σχέδιο που μόνο στάχτη στα μάτια ρίχνει, καθώς και πολλά ακόμα που θα έχουμε την ευκαιρία να τα πούμε το επόμενο διάστημα.\nΥπάρχει η αίσθηση ότι Ηλεία και Αιτωλοακαρνανία είναι αδικημένοι στην κατανομή των πόρων σε σχέση με την Αχαΐα. Ισχύει αυτό;\nΉδη σας μίλησα για τις υπαρκτές και έντονες ενδοπεριφερειακές ανισότητες. Όμως έχω μία εντελώς διαφορετική νοοτροπία και προσέγγιση στο συγκεκριμένο ζήτημα. Πιστεύω ότι μιλώντας για «κατανομή πόρων», επί της ουσίας, αδικούμε το πολύ μεγάλο και ουσιαστικό πρόβλημα που υπάρχει. Και εννοώ ότι η απλή κατανομή πόρων μεταξύ των νομών, σήμερα είναι μόνο ένα πολιτικάντικο παιχνίδι διανομής φτώχειας και μιζέριας. Η δική μου λογική δεν είναι «έχουμε αυτή την πίτα και πρέπει να δούμε πως θα τη μοιράσουμε», αλλά πως θα βρούμε τρόπους να μεγαλώσουμε την «πίτα», πως θα δώσουμε τη δυνατότητα σε κάθε νομό ώστε να παράγει μεγαλύτερο πλούτο, τον οποίο και θα εκμεταλλεύεται για ακόμα πιο ισχυρή τοπική ανάπτυξη. Επαναλαμβάνω δε, ότι κάθε περιοχή έχει τις δικές της ξεχωριστές δυνατότητες αλλά και αδυναμίες. Στόχος μίας σύγχρονης Περιφερειακής Αρχής πρέπει να είναι η δημιουργία ξεχωριστών αναπτυξιακών σχεδίων ανά νομό, προκειμένου να εκμεταλλευτούμε στο έπακρο τις δυνατότητες που ήδη υπάρχουν.\nΓιατί πιστεύετε ότι θα είστε καλύτερος Περιφερειάρχης από τον κ. Κατσιφάρα;\nΓιατί κάθε τι διαφορετικό από την υπανάπτυξη και απομόνωση που βιώνουμε στα χρόνια του κ. Κατσιφάρα θα είναι καλύτερο. Δεν είναι προσωπικό το θέμα, ούτε έχει σχέση με όσα πιστεύω εγώ για τον εαυτό μου. Άλλωστε, ό,τι και να πιστεύω εγώ, οι πολίτες είναι αυτοί που κρίνουν στο τέλος. Το θέμα μας είναι η πολιτική αντίληψη και η νοοτροπία που εκπροσωπεί ο κ. Κατσιφάρας και η οποία, σταθερά μας κρατάει κολλημένους στις τελευταίες θέσεις της Ελλάδας και της Ευρώπης.\nΗ υποψηφιότητα σας στηρίζεται επισήμως από τη Νέα Δημοκρατία. Το γεγονός αυτό δεν την περιχαρακώνει σ’ ένα συγκεκριμένο κομματικό ακροατήριο;\nΠρώτον, η Νέα Δημοκρατία ιδιαίτερα σήμερα, εκπροσωπεί την μεγάλη πλειοψηφία του ελληνικού λαού. Δεύτερον, ποτέ δεν επεδίωξα να κρύψω την πολιτική μου ταυτότητα για την οποία είμαι περήφανος, καθώς εκπροσωπεί την Ελλάδα της ελευθερίας, της εθνικής αξιοπρέπειας και την Ελλάδα εκείνων που δουλεύουν και θέλουν να προκόβουν. Τρίτον, με τον ίδιο τρόπο που ως δικηγόρος δεν ζητάω την κομματική και ιδεολογική ταυτότητα αυτών που εκπροσωπώ, με τον ίδιο τρόπο και ως Περιφερειάρχης δεν θα χωρίσω τους πολίτες σε «μπλε», «κόκκινους» και «πράσινους». Άλλωστε, ακόμα και αυτό ανήκει στην ιδιοσυστασία της δικής μου παράταξης, που ποτέ δεν επεδίωξε τους διχασμούς, παρά μόνο την ενότητα του λαού. Και τέταρτον, εάν η δική μου υποψηφιότητα περιχαρακώνεται λόγω κομματικής στήριξης, η υποψηφιότητα του κ. Κατσιφάρα με τη στήριξη του κόμματος που είπε «ή τους τελειώνουμε ή μας τελειώνουν», πώς μπορεί να χαρακτηριστεί, άραγε;\nΟ συνδυασμός σας θα είναι ανανεωμένος σε σχέση με αυτόν του κ. Κατσανιώτη, στις προηγούμενες εκλογές;\nΔεν είναι λογικό; Tέσσερα χρόνια μετά, νέα πρόσωπα uα έρθουν στο προσκήνιο και νέες δυνάμεις επιθυμούν να εκφραστούν και να σταθούν δίπλα μας, χωρίς αυτό να σημαίνει πως αρνούμαστε εκείνους που έχουν ήδη προσφέρει και πριν τέσσερα χρόνια έδωσαν αγώνα για την μεγάλη αλλαγή, ο οποίος μόλις στο νήμα δεν στέφθηκε με επιτυχία. Επιθυμία και επιδίωξή μου θα είναι η συγκρότηση ενός ισχυρού συνδυασμού, ανθρώπων με εγνωσμένες ικανότητες και διάθεση για σκληρή δουλειά, αλλά και με νοοτροπία που θα ικανοποιεί τις απαιτήσεις της σημερινής εποχής.\nTop ΘέμαΑΓΡΙΝΙΟΝΕΚΤΑΡΙΟΣ ΦΑΡΜΑΚΗΣΠΕΡΙΦΕΡΕΙΑΚΕΣ ΕΚΛΟΓΕΣΣΥΝΕΝΤΕΥΞΗΥΠΟΨΗΦΙΟΣ ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ


Δημοσιεύθηκε: 8 Δεκεμβρίου 2017 - 11:58\nΣε μειώσεις των τιμών-στόχων των ελληνικών τραπεζών προχωρά η Goldman Sachs, μετά τη δημοσιοποίηση των αποτελεσμάτων εννεαμήνου.\nΟ οίκος σημειώνει ότι τα αποτελέσματα χαρακτηρίστηκαν από την αυξανόμενη πίεση στα βασικά (core) έσοδα, τα οποία ήταν 2% χαμηλότερα σε τριμηνιαία βάση, αν εξαιρεθούν έκτακτες πηγές εσόδων, με τη συνεχιζόμενη απομόχλευση και συμπίεση των spread να αντισταθμίζει τα οφέλη από τη μείωση του κόστους χρηματοδότησης.\nΤονίζει ότι οι νέοι στόχοι για τα κόκκινα δάνεια είναι ελαφρά πιο φιλόδοξοι (συν 2 δισ. ευρώ ως το 2019), αντανακλώντας περισσότερες πωλήσεις χαρτοφυλακίου (κυρίως μη εξασφαλισμένα) και διαγραφές. Η πρόοδος στους ηλεκτρονικούς πλειστηριασμούς θεωρείται κρίσιμη, με τις τράπεζες να βρίσκονται σε τροχιά κάλυψης των στόχων που έχουν τεθεί για το 2017.\nΕνώ η δημιουργία μη εξυπηρετούμενων ανοιγμάτων NPEs γύρισε αρνητική, η ροή NPEs παρέμεινε θετική για τις περισσότερες τράπεζες, σημειώνει η Goldman Sachs.\nΗ ρευστότητα πάντως βελτιώνεται. Υπάρχει αύξηση καταθέσεων (2,5 δισ. ευρώ) και περαιτέρω μείωση της εξάρτησης από το ευρωσύστημα (12 δισ. ευρώ λιγότερα το τρίτο τρίμηνο). Η απεξάρτηση από τον ELA θα πάρει χρόνο, σημειώνει: για την ΕΤΕ στις αρχές του 2018 και για την Alpha Bank στα τέλη του 2019).\nΗ Goldman Sachs σημειώνει ότι τα αποτελέσματα και οι πρόσφατες τάσεις είναι εντός των εκτιμήσεών της. Θεωρεί ότι το 2017 θα εξελιχθεί σε ό,τι αφορά τα κέρδη ως «μία η άλλη». Οι μειώσεις στις εκτιμήσεις για την κερδοφορία οδηγούν πάντως στη μείωση των τιμών στόχων για τις μετοχές μεταξύ 8-17% για το επόμενο 12μηνο.\n* Για την Αlpha Βank, η τιμή-στόχος μειώνεται στα 2,4 ευρώ από 2,6 ευρώ (-8%), με ανοδικό περιθώριο 55%\n* Για την Εθνική Τράπεζα, η τιμή-στόχος μειώνεται στα 0,28 από 0,32 ευρώ (-13%), με ανοδικό περιθώριο 10%.\n* Για τη Eurobank, η τιμή-στόχος μειώνεται σε 0,85 από 0,95 ευρώ (-11%), με ανοδικό περιθώριο 23%\n* Για την Πειραιώς, η τιμή-στόχος μειώνεται σε 3,10 από 3,75 ευρώ (-17%), με ανοδικό περιθώριο 29%.